
PROOEMIUM. 

Instituentibus nobis Oratorem illum , quem 
civilis ac litteraria Respublica auctorem pu- 
blici consilii , regendae civitatis ducem , et 
sententiae, ac eloquentiae principem in se- 
natu, in foro, in populo, in publicis pri- 
vatisque causis esse postulat, visum est 
inscribere in fronte hujusce nostrae exercita- 
tionis illam IVI. Catonis sententiam : Orator 
esse debet vir bonus , dicendi peritus. Quod 
si vis illa dicendi , cui nos animum intendi- 
mus , malitiam instruxerit , nihil est perni- 
ciosius eloquentia , nosque ipsi , qui pro 
virili parte conferre aliquid conamur ad fa- 
cultatem dicendi, pessime meremur de rebus 
humanis , si latroni comparemus haec arma, 
non militi. Quid de nobis loquor? Rerum 
ipsa natura in eo , quo praecipue indulsisse 
homini videtur, nosque a caeteris animanti- 
bus separasse, non parens, sed noverca fue- 
rit , si facultatem dicendi scelerum sociam , 
et veritatis hostemjllfsfcenit. Mutos enim 
nasci , et egere omlfr ratione satius fuisset , 
quam providentiae munera in mutuam per- 
niciem convertere. Nec solum dico eum, qui 
sit Orator, virum bonum esse oportere, sed 

nc futurum quidem Oratorem, nisi virum 
bonum contendo. Cui enim pulcherrimi 
operis studio vacare mens potest, nisi om- 
nibus vitiis libera sit? Profecto nihil est 
tam occupatum, tam multiforme, tot ac 
tam variis affectibus concisum atque lace- 
ratum, quam mala mens. Nam et cum in- 
sidiatur spe, curis, labore distringitur : cum 
sceleris compos fuerit, sollicitudine, poe- 
nitentia , poenarum omnium expectatione 
torquetur. Porro si nimia agrorum cura, aut 
rei familiaris diligentia, aut venandi volup- 
tas, vel dati spectaculis dies multum stu- 
diis auferre solent, quid non cupiditates, 
quarum impotentissimae cogitationes so- 
mnos etiam ipsos perturbant ? Quis inter haec 
litteris, aut ulli honae arti cultus? Non her- 
cle magis , quam frugibus in terra sentibus , 
ac rubis occupata. Adde , quod praecipue 
acuit ad cupiditatem litterarum amor laudis. 
Num igitur malis esse laudem curae puta- 
mus ? Nullum est in eodem pectore hone- 
storum , turpiumque consortium : et cogi- 
tare optima simul , et deterrima non magis 
est unius animi , quaH^jusdem hominis bo- 
num esse, ac malum. Quapropter totis men- 
tibus huc tendamus , in hoc elaboremus , ut 
viri boni simul, et dicendi periti habeamur. 


PARS PRIMA 


Caput I. 



De Rhetoricae origine, et Oratoris officiis. 


Sermonem ab ipsa rerum natura geniti protinus 
homines acceperunt: huic studium et incremen- 
tum dedit utilitas: summam ratio, et exercitatio. 
Initium ergo dicendi dedit utilitas: initium artis 
observatio. Homines enim sicut in medicina cum 
viderent alia salubria esse, alia insalubria, ex ob- 
servatione eorum artem effecerunt 3 ita quum in 
dicendo alia utilia, alia inutilia deprehenderent, 
quaedam minus grata , quaedam auditu suaviora 
notarunt ea ad imitandum, vitandumque: haec 
confirmata sunt usu,- et hinc initium duxit Rhe- 
torica , quae est Ars bene dicendi. 

Vis autem Oratoris (inquit Tullius) professio- 
que ipsa bene dis en di hoc suscipere , ac polliceri 
videtur, ut omni de re, quaecumque proposita sil, 
ornate ab eo copioseque dicatur. Si quis igitur 
universam, et propriam Oratoris vim definire et 
complecti vult, is Orafbr erit (ejusdem Tullii sen- 
tentia) qui quaecumque res inciderit, quae sil di- 
ctione explicanda, prudenter, et composite, et 
ornate, et memoriter dicat cum quadam etiam 
actionis dignitate i ita ut doceat, moveat, delectet. 

Docemus vero argumentis et argumentatio- 
ne; ilee! imus amplificatione et affectibus; de- 
lectamus ornato, illustri, et apto dicendi genere. 
Docere necessitatis est ; delectare suavitatis ; 
movere vero seu flectere victoriae; atque hic de- 
mum est verissimus eloquentiae triumphus. Qua- 
propter cum jam ea, quae ad elocutionem perti- 
nent, quaeque in delectatione posita sunt, in prima 
Humanitatis Classe tractata luerint , restat ut de 
docendi ac movendi officiis disseramus. Verum 
non tam refert argumenta reperire ad faciendam 
fidem , sed eadem ita distribuere oportet ac pro- 
ponere, ut evincere possint; ordo igitur postu- 
lat, ut I. De Inventione, scilicet de fontibus ar- 
gumentorum dicamus. II. De eorumdein Disposi- 
tione , ac variis argumentandi formis. III. De 
Affectibus. 


Caput II. 

De Inventione. 

Inventio est illa Oratoris v irtus , qua ea 
omnia argumenta, quae sibi opportuna esse pos- 
sunt, sive vera sint, seu verisimilia, undique 
colligit, ut suo consulat fini. Fontes vero, ex 
quibus argumenta erui possunt alii interni sunt , 
seu artificiales , alii externi , seu inartificiales. 
Primi generis decein sunt, nempe: 1. Definitio. 
2. Etymologia. 3. Partium enumeratio. 4. Genus 
ct Species. 5. Antecedentia et Consequentia. 6. Ad- 

juncta. 7. Causae et effectus. 8. Similitudo et 
Dissimilitudo. 9. Contraria et Repugnantia. 10. Com- 
paratio. — Alterius generis duo sunt, scilicet 1. Te- 
stimonium divinum. 2. Testimonium humanum. 

Nunc videndum est , quo modo ex hisce lo- 
cis seu fontibus sagax et prudens Orator argu- 
menta possit eruere ad cujusvis causae prae- 
sidium. 


§. 1 . 

De Definitione. 

Omnis quae suscipitur de aliqua re dispu- 
tatio debet a definitione proficisci , dummodo 
tamen ejusmodi non sit, ut definiri non egeat. 
Definitio autem est brevis , perspicua , et propria 
vocabuli alicujus, aut rei explanatio. 

Cum vero dicimus brevem non aridam intel- 
ligimus, sed ne plus dicatur quam necesse est. 
Cum dicimus perajncuam volumus , ut definitio 
claram in lucem rem definitam constituat, ne ob- 
scurior re definita ipsa definitio reperiatur. Cum 
denique propriam dicimus, intelligimus definitio- 
nem ita rei definitae convenire debere, ut nulli al- 
teri adplicari queat. Definierat aliquando Plato ho- 
minem : Animal bipes et implume. Brevis quidem 
et perspicua non propria definitio. Hinc Diogenes 
Cinicus homo dicax et Academicorum irrisor, gal- 
lum implumem ac nudum in mediam Platonis 
scholam projiciens: En, inquit, hominem Platonis. 

Contra recte definitur homo, animal rationale. Sed 
diximus, brevem non aridam esse oportere defini- 
tionem. Quapropter Tullius de leg. c. 7. definiens 
hominem, scribit: Animal hoc providum , sagax, 
• multiplex, acutum, memor, plenum rationis et 
consilii, quem vocamus hominem, praeclara qua- 
dam conditione generatum est a summo Deo. Solum 
est enim ex tot animantium generibus atque natu- 
ris particeps rationis et cogitationis , cumcaetera 
sint omnia expertia. 

A definitione itaque argumentum deducitur 
ad aliquid probandum , cum , posita rei de qua 
agimus definitione, ex ipsis essentialibus illius 
proprietatibus nostrae sententiae veritatem de- 
monstramus. Audite Salvinium : La picta verso 
Dio altro non e, che un diritto e una giustizia che 
dall’ uomo suo servo si rende ali’ unico e vero si- 
gnore; e allora i Principi alia greggia de’ loro 
vassalli perfettamente e felicemente comandanO , 
quando al comun principe Iddio cun umile e de- 
voto cuore si sottopongono. 

§• *• 

De Etymologia. 

Etymologia est illa, quae vocum radices et 
originem perquirit, nobisque demonstrat. Haec 
habet aliquando usum necessarium, quoties inter- 
pretatione res, de qua quaeritur, eget: ideoque 
k in defiuiliouibus assignatur etymologiae locus. 

Argumentum igitur ex etymologiae fonte depro- 
mere possumus, cum ipsa vocabuli natura illud 
ad rem probandam suppeditet. Ita Tullius quaest. 
tuse. 2. Appellata est ... a viro virtus: viri autem 
proptia est fortitudo , cujus munera duo maxima 
sunt, mortis dolorisr/Qe contemptio. Non invenustos 
etiam lepores aliquando ex eodem fonte eruere 
juvat quoties opportune, parce, ac salse ipsis 
utamur. Idem Tullius ita in Verrem ludit: quid 
mirum si omnia rapit et verrit, cum Verres ap- 
pelletur? 

§• 3. 

De partium enumeratione. 

Ab enumeratione argumenta eruuntur, cum 
aliquid in varias partes vel ratione materiae, vel 
temporis , vel loci distribuimus, et singulis hisce 
partibus affirmatis aut negatis, nostrae sententiae < 
veritatem inferimus. Quod tribus modis fieri potest. 

1. Singulis partibus enumeratis et affirmatis j ut 
inde totius rei veritatem demonstremus. Priori 
modo Tullius in orat, pro leg. Man. ita probat 
Pompejum esse suminum imperatorem. Ego enim 
existimo in summo imperatore quatuor has res in - 
esse oportere: scientiam rei militaris, virtutem , 
auctoritatem, felicitatem. Ostendit has eminere in 
Pompejo ; ergo etc.. 2. Omnes et singulas partes 
negando, ut totum falsum esse dignoscatur. Tul- 
lius ita Philippica IV. probat Aiitonium nonnisi a 

latronibus consulem haberi posse. Negat hoc D. 
Brutus imperator, negat Gallia, negat cuncta Ita- 
lia, negat senatus, negatis vos. Qui igitur illum ( 
consulem, nisi latrones, putant ? 3. Partes aliquas 
refellendo, ut caeterae necessario affirmentur. 
Ita Martialis vetulam quamdam probat esse eden- 
tulam : 

Si memini, fuerunt tibi quattuor, Aelia, dentes; 
Expuit una duos tussis, et una duos. 

Jam secura potes totis tussire diebus: 

Nil istic quod agat, tertia tussis habet. 

Cavendum in hoc argumenti genere, ne ulla 
pars omittatur, secus probatio corruet. 

♦ 

8 - 4 . 

De Genere et Specie. 

Genus est quod partes aliquas complectitur, 
ut cupiditas ; pars seu species, quae subest ge- 
neri, ut avaritia. Ex genere et specie argumentum 
elicimus, cum loquimur prius generatim de eo, 
quod plura in se complectitur, et deinde ad spe- 
ciem descendimus, atque demonstramus, de hac 
esse necessario concedendum, quod de re gene- 
ratim concessum* fuit. Ut si diceres: virtutes 
omnes amore dignae sunt, ergo et temperantia. In- 
terdum autem a specie ad genus argumentum 
conficitur, cum rebus peculiaribus demonstratis 
generalis confirmatur sententia. Ut: ebrietas est 
vilium ; sed vitia omnia hoc habent elc... Si de 

genere loquamur, brevitati studendum, ne audi- 
tores defatigentur, antequam ad propositam spe- 
ciem deveniamus. Hoc loco solent intemperan- 
tius abuti Tyrones, dum thesim longius trahunt, 
quod nempe res sit communior, faciliorque, et 
multorum trita vestigiis. Tu igitur, si sapis, hoc 
vulgare vitium fugies, memor illius Horatii prae- 
cepti in arte Poet. 

Nec circa vilem, patulumque moraberis orbem. 

§• 5 . 

De Antecedentibus et Consequentibus. 

Antecedentia ea sunt, quibus positis, necesse 
est, ut aliquid sequatur: hoc autem, quod con- 
sequitur, consequens appellatur. Ex anteceden- 
tibus validissima eruuntur argumenta; quoties 
enim indubia statuta sint principia, consectaria 
impugnari non possunt. Ut si dicas: ortus est sol, 
ergo dies est. Tullius ex antecedentibus probat 
Tuberonem contra Caesarem arma sumpsisse. 
Quid enim , Tubero, tuus ille districtus in acie 
Pharsalica gladius agebat 'i Cujus latus mucro ille 
petebat ? qui sensus erat armorum tuorum ? quae 
tua mens ? oculi ? manus ? ardor animi ? quid cu- 
piebas ? quid optabas ? Aliquando etiam ex conse- 
quentibus antecedentia deducuntur. Ex. gr. Cica- 
tricem geris; ergo plagam accepisti. Tullius ita 
probat quemdam esse reum homicidii : Si et ferro 
itUerfectus ille, et tu inimicus ejus cum gladio 

cruento comprehensus es in illo ipso loco, et nemo 
praeter te ibi visus est, et causa nemini, et tu 
semper audax ; quid est quod de facinore dubi- 
tare possimus P 


§■ 6 - 

De Adjunctis. 

Adjuncta vocantur ea, quae non necessario, 
sed plerumque aliquid comitantur, vel in una re 
considerari possunt. Adjuncta vero omnia hoc 
carmine recensentur: 

Quis, quid, ubi, per quos, quoties, cur, quomodo, quando. 

Quis personae indicat qualitatem, in qua con- 
sideranda patria, aetas, sexus, educatio, vitae 
ratio, vires, divitiae, et ipse corporis habitus. Quid 
factum , de quo agitur. Ubi locum. Per quos so- 
cios. Quoties indicat , num alias factum sit. Cur 
rei gestae causam. Quomodo modum, quo res 
gesta fuit. Quando tempus , quo res ipsa confecta 
est. Fons iste uberior est omnibus, atque ad con- 
jecturae argumenta investiganda quamplurimum 
confert: et nulla fortasse oratio est, cui aliquod 
argumentum non suppeditet. 

Cicero ex adjunctis in Narratione Miloniana 
probat Clodium Miloni insidias fecisse. 1. Quis ? 
Clodius homo ad omne facinus paratissimus. 
2. Quid minitatus est? Biduo Milonem, ad sum- 
mum quatriduo periturum P 3. Ubi insidias struxit? 
Ante suum fundum, ex quo complures cum telis 

in Milonem fecerunt de loco superiore impetum. 

4. Per quos ? Per servos agrestes et barbaros . . 
qui eductis gladiis partim recurrere ad rhedam etc. 

5. Quoties minitatus est? Palam dictitabat con- 
sulatum Miloni eripi non posse , vitam posse. Si- 
gnificavit hoc saepe in senatu , dixit in concione; 
quin etiam etc. 6. Cur? Qiiia intellexit Milonem 
fortissimum virum , inimicissimum suum certissi- 
mum consulem futurum . . et ipse ad dilacerandam 
Remp. praeturam quaerebat. 7. Quomodo? Clo- 
dius expeditus in equo , nulla rheda , nullis im- 
pedimentis, mellis Graecis comitibus, ut solebat , 
sine uxore quod nunquam fere: fit obviam Milo- 
ni, qui cum uxore vehebatur in rheda, penulatus , 
magno et impedito , ac muliebri et delicato ancil- 
larum puerorumque comitatu. 8. Quando ? Hora 
fere undecima. . . Videte illum primum egredientem 
e villa, subito cur ? vesperi, quid necesse est ? 
tarde , qui convenit id praesertim temporis ? 
(haemalis.) 


§• 7 - 

De Causis et Effectibus. 

Causa dicitur ea, ex qua, tamquam ex origi- 
ne, aliquid promanat; id autem, quod inde pro- 
(luit, effectus appellatur. Etiam ex hoc loco multa 
eruere possumus argumenta, nobisque viam ape- 
rire, qui eloquentia triumphet. 

Causa potest esse efficiens , materialis , for- 
malis, et finalis. Efficieng ea est, ex qua proprie 
aliquid manat, vel ordine naturae, vel hominis 
voluntate; atque hinc argumentum deducimus, 
quando ex originis praestantia, vel turpitudine 
.rei alicujus, ipsam 'vel plurimi vel nihili facimus. 
Ita Ovidius probat desidiam esse vitandam : 
Quaeritur, Aegisthus quare sit factus iniquus? 

In promptu causa est: desidiosus erat. 

Materiali» ea est, ex qua res constat, vel 
circa quam ipsa versatur. Ex hac probatio desu- 
mitur, quum ex nobilitate, vel humilitate mate- 
riae, ex qua res aliqua conflatur, aut excellentia, 
aut vilitas ostenditur. Jo. Casa ex hoc loco Ve- 
netiaruin urbem commendat. Per la qual cosa 
eoi »oli tra tutte le citi a che sono o furono o sa- 
ranno giammai, larghe e spaziose porte arendo , 
e quelle il giorno e la notte aperte , e senza alcuna 
custodia lasciando , sicuri e senza alcun sospetto 
vive te , perciocche non uomini od armi, ma uno 
degli elementi alia vostra custodia vigila ed atten- 
de... E chi pud a buona equita, dunque negare che 
coloro a cui il mare e tranquillitd, e V arena fon - 
damento , e la tempesta schermo , ed il paludoso 
aere salubritd, e le sterili valli dovizia non deb- 
bano cib riconoscere , non per accidente di fortu- 
na, ne per provvidenza di consiglio, ma per di- 
vino miracolo , e per ispecial privilegio ? 

Formalis ea est, per quam res tali constat 
forma, ut a caeteris distinguatur: atque ideo ex 

hac causa argumenta eruimus, quum ex alicujus 
rei forma ipsius perfectionem, vel imperfectionem 
ostendimus. Tullius ita lib. 2. de nat. Deorum ex 
mira mundi structura probat exislere mentem 
supremam, a qua omnia regantur: Quid potest 
esse tam apertum , tamque perspicuum cum caelum 
suspeximus caclestiaque contemplati sumus, quam 
esse aliquod numen praestantissimae mentis, quo 
haec repantur ? ... Quis enim hunc hominem dixe- 
rit, qui cum tam certos caeli motus, tam ratos 
astrorum ordines, tamque inter se omnia connexa 
et apta viderit, nepel in his ullam inesse rationem , 
eaque casu fieri dicat, quae quanto consilio ge- 
rantur , nullo consilio assequi possimus? 

Causa finalis denique illa est, cujus gratia 
aliquid fit: et ex hoc argumentum eruitur, quando 
ex fine, quo quis agit, laude vel vituperatione 
dignum factum ipsius demonstratur. Cicero ex 
hac causa probat insidias Miloni struxisse Clo- 
dium , quod nempe multas ex illius interitu sibi 
polliceretur utilitates. Quonam igitur pacto pro- 
bari potest, insidias Miloni fecisse Clodium ? Satis 
est quidem in illa tam audaci, tam nefaria bellua 
docere , magnam ei causam , magnam spem in 
Milonis morte propositam, magnas utilitates fuisse. 
Itaque illud Cassianum , Cui bono fuerit , in his 
personis valeat. Etsi boni nullo emolumento impel- 
luntur in fraudem, improbi saepe parvo ; atqui, 
Milone interfecto, Clodius hoc assequebatur , non 
modo ut praetor esset, non eo consule , quo scele - 

rix nihil facere posset ; sed etiam ut his consuli- 
bus praetor esset , quibus si non adjurantibus at 
conniventibus certe, sper asset, se posse rempu- 
blicam eludere in illis suis cogitatis furoribus etc. 

Non solum e causis , verum etiam saepissi- 
me ab effectibus argumenta desumuntur, cum ex 
bonis vel malis rei alicujus consequentibus , ip- 
sam vel amplectendam, vel fugiendam esse con- 
tendimus. ItaBoccacius ostendit profanos amores 
esse fugiendos : Vedere adunque doceri , amore 
essere una passione accecatrice dell’ animo , dis- 
viatrice dello ingegno , ingrossatrice anxi pri- 
ratrice delta memoria, dissipatrice delle terrene 
facolla, guastatrice delle forze dei corpo , nemi- 
ca delta giovinezza , e della vecchiezza morte ; 
genitrice de’ rizii , e abitatrice de’ cacui pelti i 
cosa senza ragione e senz’ ordine, e senza stabi- 
lita alcuna ; rizio delle menti non sane , e som- 
mergitrice dell ’ umana liberta . Laber, num. 109. 

§• 8 . 

De Similitudine et Dissimilitudine. 

Cum duae res aliqua ex parte inter se con- 
veniunt, similitudo nascitur: Quemadmodum ex 
eorundem inter se discrimine exurgit dissimili- 
tudo. Ab hisce igitur locis argumenta deducimus, 
quibus non modo causam nostram illustramus , 
sed per exempla quoque sive ab historiis ,• sive 
a fabulis desumpta (quae similia vel dissimilia 

sint) sententiam nostram fulcimus. Ex similitu- 
dine ita Tullius probat uoii unum Catilinam, sed 
conflatam ab illo improborum manum esse pellen- 
dam, in prima Catilin. Ut saepe homines aegri 
morbo gravi , </uum aestu febrique jactantur, si 
aquam gelulam biberint , primo relevari videntur , 
deinde multo gravius vehemenfiusque afflictantur ; 
sic hic morbus , qui est in repub. relevatus istius 
paena, vehementius vivis reliquis ingravescet. A 
dissimilitudine vero idem Tullius pro Archia ita 
humaniora studia commendat. Nam caeterae artes 
neque temporum sunt, neque aetatum omnium , 
neque locorum. Haec studia Uterorum adolescen- 
tium alunt, senectutem oblectant, secundas res 
ornant, adversis perfugium et solatium praebent , 
delectant domi, non impediunt foris, pernoctant 
nobiscum , peregrinantur , rusticantur. 

Notandum hic discrimen Similitudinem inter 
et Comparationem. Illa, proprie pertinet ad id, 
quod qualitatem vocant, altera respicit quanti- 
tatem. Fit enim Comparatio , ut mox dicetur , vel 
a pari, vel a majori ad minus, vel a minori ad 
majus; in Similitudine vero nulla iit mentio ne- 
que paris, neque majoris, neque minoris. 

, - • - ■> v- 'rvetS d 

§• 9 . 

De Contrariis et Repugnantibus. 

Quae in eodem subjecto esse non possunt, 
contraria dicuntur; ut virtus et vitium; bellum et 

pax ; sapientia et stultitia. Quae se mutuo exclu- 
dunt, Repugnantia appellantur: ut vita et mors; 
lux et tenebrae, et simii. Etiam hujus fontis argu- 
menta efficacissima sunt: si enim quidpiam ve- 
rum esse demonstretur, contrarium necesse est 
ut falsitatis arguatur. Tullius ita iu Orat, pro 
Milone demonstrat ex Contrariis Milonem Clodio 
mortem non intentasse: quem igitur cum omnium 
gratia noluit , hunc voluit cum aliquorum querela V 
quem jure , quem loco , quem tempore , quem im- 
pune non est ausus, hunc injuria, iniquo loco, 
alieno tempore, periculo capitis non dubitavit oc- 
cidere ? Et Joan. Casa ostendit Caroli V. magnani- 
mitati repugnare, eum non esse Placentiam re- 
stituturum. Elia potendo agerolmenle spogliar 
molli stati della loro liberta, anzi avendola in sua 
forza, l’ ha loro venduta, ed hanneli rive stiti; 
ed ha voluto giuttosto usando magnanimitd provar 
Ia fede altrui con pericolo, che operando iniquila, 
macchiar la sua con guadagno. Avete dunque Ia - 
sciato i Oenovesi ed i Lucchesi, e molle altre cilia, 
nella loro franchezza... \on foste roi lungo tempo 
depositario di Modana e di Reggio . Rende 
eziandio V. M. Tunisi a quel Re Moro e barbaro. 
Io lascio stare e Bologna e Firenze e Roma e 
molli altri stati, dei quali voi per avventura avre- 
ste potuto agevolmente in diversi tempi farvi si- 
gnor e , ma non parendori di far bene e giusta- 
mente , ve ne siete astenuto. Perche se V utile 
e» consiglia a ritener Piacenza, l’ onore e la giu- 

stizia troppo miyliori consiglieri e di Iroppo mag- 
gior fede degni dall’ altro lato ve ne sconsigliatio 
essi e non consentono che etc. etc. 


§■ 10 . 

De Comparatione. 

Comparatio fit, cum duo vel plura in tertio 
aliquo conferimus. Triplici modo hujusmodi ar- 
gumenta efficiuntur: 1. A majori ad minus , cum 
id quod de re majori admittitur, de minori etiam 
concedendum esse contendimus. 2. A minori ad 
majus , cum contra, quod de minori asserimus, 
ad majus quoque pertinere dicimus. 3. A pari } 
quoties res comparatas prorsus aequales demon- 
stramus; ideoque quod uni conceditur etiam alte- 
ri tribuendum esse defendimus. — Ita Tullius a 
majori ad minus in Antonium invehit. Quid face- 
res domi tuae , cum alienae tam sis insolens ? Sic 
etiam Terentius: Quem feret , si parentem non 
fert suum ? — A minori ad majus. AI. Lollius pro- 
bat immortalem sibi famam Paulum III. conse- 
cuturum , si pacem comparaverit. Certamente , 
B. P.y se per edificare una cilta si merita tanto 
onore j di qual sara degno colui che avrd provve- 
duto , che tante gid edificate non cadano a terra ? 
se per difendere un popolo solo in tanta gloria 
si sale ; in quale salird colui che ne aera molti 
insieme conservati ? se per mostrare il bel vivere 
agli uomini cotanto pregio s’ aequis ta; di quanto 

si converro, ornor colui, che non pur mostrato, ma 
con tranquillissima sicurta l’ avra loro rendutoV 
Huc perlinet etiam Horatianum illud ep. 2. 

Ut jugulent homines surgunt de nocte latrones; 

Ut te ipsum serves non expergiscens ? 

A pari denique Tullius probat,- Catilinam 
Horna proficisci debere; Si te parentes timerent, 
a f que odissent tui, neque eos ulla ratione placare 
posses, ut opinor, ab eorum oculis aliquo conce- 
deres. Nunc te patria, quae communis est omnium 
nostrum parens , odit ac metuit , et jamdiu te ni- 
hil judicat nisi de parricidio suo cogitare : hujus tu 
neque auctoritatem verebere , neque judicium se- 
quere , neque vim pertimesces ? 

Caput 111« 

De Locis externis. 

Praeter illos , quos hactenus recensuimus 
argumentorum fontes, quique interni nuncupan- 
tur, quatenus per se argumenta non suppedi- 
tant , sed tantum viam ostendunt , per quam e 
causae visceribus sedula meditationis ope ea 
possimus eruere : sunt etiam alii , qui externi ap- 
pellari solent, quia per se offerunt argumenta ab 
externis rebus desumpta. Hi autem loci duo te- 
stimonii genera complectuntur, divinum nempe, 
et humanum. — Quidquid enim , ait Tullius , ab 
aliqua re externa desumitur ad faciendam fidem, 
e testimonii fonte deducitur. 



Ad testimonium divinum olim referebantur 
oracula, responsa vatum, auspicia, auguria et 
similia. Apud nos verbum Dei scriptum , vel tra- 
ditum, auctoritates Conciliorum, Patrum, de- 
creta Pontificum, et Theologorum sententiae. 
Argumenta, quae ex testimonio divino ducuntur, 
tantae sunt auctoritatis, ut si aliter interpretari 
nequeant, dirimant causam. Deus enim nec falli , 
nec fallere potest. Monendum in Sacrarum Scrip- 
turarum ilsu: 

1. Earum majestatem, dignitatemque esse ser- 
vandam. 2. Puritatem, atque simplicitatem Scrip- 
turae exquisitis verbis haud esse invertendam. 

3. Non immiscenda profanis testimonia Divina. 

4. Cavendum, ne in alios sensus torqueantur, ac 
Ecclesia semper accepit. 5. Integra, et non mu- 
tila, neque arbitrio nostro concinnata esse affe- 
renda. 

Ad testimonium humanum referri solent do- 
cumenta auctoritatis, voluntatis, atque hominum 
sermonis. Auctoritatem constituunt viri Religione, 
fide, ac scientia praestantes, receptae opiniones, 
communia effata, et illustrium virorum sententiae. 
Ad voluntatem pertinent leges , statuta civitatum, 
testamenta et scripta, quae mentis nostrae conti- 
nent declarationem. Ad sermonem demum redi- 
guntur tam liberae, quam extortae testium de- 
positiones 5 liberae, veluli publicae sponsiones j ex- 
tortae , ut confessiones reorum, tormenta et si- 
milia. 


i 





Observatio. 


Quid sentiendum de his argumentorum locis , et 
quomodo eis utendum. 

Has fere sedes accepimus probationum in 
universum , quas nec generatim tradere sat est , 
cum ex qualibet earum innumerabilis argumento- 
rum copia oriatur; neque per singulas species 
exequi patitur natura rerum. Plurimum ‘curae ad- 
hiberi debet , ut, repertis argumentis * iisdem op- 
portune utamur. Hic omnino vis inventionis , si 
non major , certe prior. Nam ut tela supervacua 
sunt nescienti quid petat , sic argumenta nisi 
praevideatur, cui rei adhibenda sunt. Neque ve- 
ro qui cognoverint ista, si caetera negligant, 
perfectos se protinus, atque consummatos Ora- 
tores putent; immo nisi in caeteris, quae mox 
praecipienda sunt, elaboraverint, mutam quan- 
dam scientiam se consecutos intelligant. Illud 
etiam monendum esse duco, neque omnibus in 
causis ea, quae exposuimus cuncta posse repe* 
riri ; neque cum proposita fuerit materia dicendi , 
scrutanda singula et velut ostiatim ptilsanda, ut 
sciamus, utrum ad probandum id, quod inten- 
dimus, forte respondeant. Judicio itaque opus est 
ut, repertis argumentis, quae levia sunt, com- 
munia, vel non necessaria praetermittantur: at- 
que ex his, quidquid aptum est, et conveniens 
eligatur. 

Caput IT. 

De Dispositionis necessitate. 

De Inventione, ut arbitror, satis dictum est. 
Sed ut opera extruentibus non est satis saxa, 
atque materiam, caeteraque aedificanti utilia con- 
gerere , nisi disponendis iis , collocandisque 
artificum manus adhibeantur : sic in dicendo quae- 
libet abundans rerum copia cumulus tantum, at- 
que congestus habendus, nisi illas easdem dispo- 
sitio in ordinem digestas, atque inter se com- 
missas devinxerit. Nec immerito secunda quin- 
que partium posita est; cum sine ea prior nihil 
valet. Oratio enim hac virtute carens tumultuetur 
necesse est, ac sine Rectore fluitet, multa re- 
petat, multa transeat, velut noctu in ignotis lo- 
cis obambulans et errans , nec initio , nec fine 
proposito casum potius, quam consilium sequa- 
tur. Quantum igitur necessaria sit dispositio ne- 
mo est, qui non videat. 

§. unicus. 

In quo sita est Dispositionis virtus. 

In eo sita est dispositionis vis , ut videamus, 
ubi assumendum prooemium, ubi omittendum; 
ubi utendum expositione continua, ubi partita; 
ubi ab initiis incipiendum , ubi a mediis , vel ul- 
timis; ubi omnino non exponendum; quando a 

nostris, quando ab adversariorum propositionibus 
incipiamus ; quando a firmissimis , quando a le- 
vioribus argumentis; utrum reservandi Perora- 
tioni , an per totam Orationem diffundendi affec- 
tus ; quae testimonia, tabulacve, cujusque gene- 
ris in actione recitandae, quae reservandae. Di- 
spositio est velut imperatoria virtus copias suas 
partientis ad casus praeliorum, retinentis partes 
propter castella tuenda, custodiendasve urbes, 
petendos commeatus, obsidenda itinera, mari 
denique ac terra dividentis. De dispositionis vir- 
tute docet nos etiam Horatius Flaccus in sua arte 
Poetica, ubi scripsit: 

Ordinis haec virtus erit, et Venus, haud ego fallor. 
Ut jam nunc dicat, jam nunc debentia dici. 

Pleraque differat, et praesens in tempus omittat. 

Hoc amet hoc spernat promissi carminik auctor. 

Verum cum omnis quaestio et argumentum 
quodcumque, suam habeat dispositionem, nisi 
ea, de qua dicendum est, proposita sit materia, 
quid unicuique causae conveniat, definiri non po- 
test. Quaedam enim non docentium sunt, ,sed 
discentium. Nam et medicus , quid in quoque va- 
letudinis genere faciendum sit, quid, quibusque 
signis providendum docebit: sed vim sentiendi 
pulsus venarum, caloris, motus ac similia, quae 
uniuscujusque aegroti propria sunt, ingenium 
dabit. Quare plurima petamus a nobis, eogite- 
m usque homines ante invenisse artes, quam do- 
cuisse. Haec satis erunt cui affuerint natura, do- 

ctrina, studium. Nemo expectet, ut alieno lanium 
labore sit disertus. Vigilandum ducat, iterum 
enitendum, pallendum. Est facienda sua cuique 
vis , sua ratio. Nam viam demonstrare velociter 
ars potest, si qua est 5 verum ars satis praestat, 
si copias eloquentiae ponit in medio; nostrum est 
uti eis scire. 


Caput V. 

De Variis argumentandi Jormis. 

Postquam Orator ex fontibus jam recensitis 
argumenta, quae sibi opportuna esse possunt, 
deprompserit , eaque apte disponendi rationem 
viderit, eadem ita proponere debet, ut intelligi, 
et evincere possint. Modo enim laetus, modo 
pressus; nunc jucundus, nunc gravis; tum copia 
debet, tum brevitate praestare. Hic latius pu- 
gnandum, hic concludendum astrictius; hic acu- 
mine, hic frequenter et pondere auditores urgen- 
di et judices, et in nostram ferendi sententiam 
suut, ita tamen, ut illi non rapi videantur sed sequi. 
Hoc vero consequimur per varias argumentandi 
formas, quarum praecipuae sunt: Syllogismus, 
Enthymema Induc lio , Exemplum, Sorites, et 
Uilemma. 

§ i 

De Syllogismo. 

Syllogismus est ea argumentandi forma , per 
quam duabus positis propositionibus, quarum una 
ab alia descendit, necessario deducitur consequens. 
Prima propositio dicitur major, quia generalis 
est: altera minor, quia peculiaris: consequentia 
vero debet ex hisce sponte fluere. Ex.gr. Quicum- 
que nascitur , moritur; natus sum , ergo moriar. 
Hoc modo proprie syllogismum conficit philoso- 
phus: sed Oratoris industria in eo posita est, ut 
propositiones invertat, amplificet, verbis ornet, 
figuris illuminet, artem denique totam diligenter 
tegat. Hinc acute ajebat Zeno philosophus. Lo- 
gicam seu dialecticam similem esse pugno , seu 
manui complicatae. Rhetoricam vero palmae seu 
manui explicatae atque exporrectae similem esse. 
InOrat. pro Mil. Tullius philosophice dixisset: ille 
insidiator est judicandus , juxta Cassianam sen- 
tentiam, cui bono crimen redundat $ Clodius ma- 
ximas utilitates a Milonis morte consequebatur j 
ergo Clodius Miloni struxit insidias. Oratorio 
autem more dixit ut in exemplo jam allato in §. 7 . 
De Causis et Effectibus , pag 15 , prope finem. • — 
Juvat hic simul conferre varios argumentandi 
modos. 

§ 2 . 

De Enthymemate. 

\ 

Enthimema dicitur argumentatio , per quam 
una tantum praemissa propositione consequens 
infertur. Non differt itaque a syllogismo, nisi 
quod illa siletur propositio, quae intelligi mani- 
feste debet. Orator etiam in Enthymemate propo- 
sitionem amplificat, eique suam addit probatio- 
nem. Ex. gr. Ortus est Sol; ergo est dies; nem- 
pe intelligitur , orto sole diem esse. Vide quomo- 
do Tullius enthymemate feriat Antonium. Pacem 
vult Antonius ? Arma ponat: quasi diceret; non 
arma ponit Antonius ; ergo non vult pacem. 

§• 3. 

• De Inductione. 

Argumentatio per inductionem fit, quoties 
multis rebus certis, quarum una ab alia deriva- 
tur, enumeratis, ex his consequentiam elicimus, 
quae nostram confirmet assertionem. Oportet 
autem 1. ut quas enumerantur, impugnari ne- 
queant; 2. ut inductio seu consequentia aperte 
praecedentibus colligata descendat; 3. ut proba- 
tionibus fulciatur, si qua ex praemissis in dubium 
revocari possit. Tullius ita probat, Romanos ip- 
sos improbis civibus obsecundando rempublicam 
perdere: Quae reliqua spes manet libertatis , si 

illi (conjurati) et quod volunt, possunt; et quod 
possunt, audent ; et quod audent, faciunt; et 
quod faciunt robis molestum non est ? Hoc modo 
Themistocles per jocum demonstrabat , teste 
Plutarcho, filium suum universae Graeciae im- 
perare : Mio figlio comanda a sua madre : ella co- 
manda a me: io comando agli Atenicsi: gli Ate- 
niesi a tutta la Grecia: dunque mio figlio coman- 
da a tutta la Grecia. Inductio non solum Orato- 
ribus perfamiliaris est, sed etiam Poetis. Apud 
Virgilium Aeneas probat per inductionem viventi 
sibi iter ad inferos nequaquam interclusum esse 
debere . 

Si potuit manes arcessere conjugis Orpheus 
Threicia fretus cythara, fidihusqtie canoris; 

Si fratrem Pollux alterna morte redemit, 

Itquc, reditque viam toties, quid Thesea, magnum 
Quid memorem Alcidem? et mi genus ab Jove summo; etc. 


§• 4 . 

* 

De Exemplo. 

Exemplum est species inductionis, qua ab 
uno simili argumentamur ad aliud. Cujusmodi 
exemplum habemus et in I. Catilinaria, ubi Tul- 
lius ostendit licere sibi Catilinam capite damnare 
ab exemplis: et in Miloniana, non esse damnan- 
dum Milonem, quod Clodium occiderit, cum nec 
Horatius ob sororem necatam fuerit condemnatus. 

Xegant, intueri lucem fas esse ei, qui a se homi- 
nem occisum esse fateatur. In qua, tandem urbe 
hoc homines stultissimi disputant 'i nempe in ea, 
quae primum judicium de capite vidit M. Horatii 
fortissimi viri, qui nondum libera civitate , tamen 
populi Romani comitiis liberatus est , quum sua 
manu sororem interfectam esse, fateretur. Et Lol- 
lius in Orat, ad Paulum III. ita probat: CUe non 
nella frotta di molti , ma nel cuore e nella forte%- 
%a di pochi la vittoria consiste. Sostenne Agesilao 
con pochi compagni l’ impeluoso assalto di piu 
di settanta mila persone guidate da quel tanto ter- 
ribil fulmine di guerra Epaminonda. Ruppe e fra- 
casso Milziade ne’ campi Maratonii con diecimila 
soldati centomila Persi. Fu con pochissime navi 
la grandissima e fortissima armata di Perse da Te- 
rnis t ocie vinta. Quante volte supero Alessandro 
con piccole squadre i numerosi eserciti di Dario ? 
Quante illustri vittorie acquisto Cesare con pochi con • 
tro molti ? Quante Scipione ? quante Annibale etc. 


§• 5 . 

De Sorite. 

.» • • ( 't «•. .« • , 

Sorites est argumentatio, qua ex multis propo- 
sitionibus gradatim et velut acervatim congestis 
aliquid infertur: und e syllogismus acervalis vocatur 
a Tullio: qui vero admonet Soritem aptiorem esse 
philosopho quam oratori, cum quodvis dicendi or- 

namentum excludat; licet in Epilogis utilitatem 
praestet, cum praedictorum argumentorum con- 
sequentias omnes uno sub aspectu constituimus. 
Tullius per soritem Tusculanarum quaest. V. con- 
cludit, bonum illud tantummodo esse, quod est 
honestum: Quod bonum sit , id expetendum: quod 
expetendum } id certe approbandum : quod appro- 
bandum , id certe gratum acceptumque habendum: 
ergo etiam dignitas ei tribuenda : bonum igitur om- 
ne laudabile ; ex quo efficitur , ut quod sit hone- 
stum , id sit solum bonum. 


§. 6 . 

De Dilemmate. 

Dilemma tandem est argumentatio, qua ad- 
versarium perstringimus: positis enim duabus 
propositionibus inter se contrariis sive unam , si- 
ve alteram ille nobis concedat , semper adversus 
ipsum stat consequentia. Ita Cic. Philipp. 5. pro- 
bat hoc dilemmate non esse mittendos legatos ad 
Antonium. Legatos decernitis , si ut deprecentur , 
contemnet ; si ut imperetis , non audiet . Cavendum 
in hac argumentandi forma , ne tertia aliqua via 
supersit, qua adversarius perfugium inveniat; et 
ne pari ratione argumentum retorqueri possit. Ce- 
lebre est illud quod narratur de Protagora, qui 
cum eloquentiam docuisset adolescentem ea lege 
ut sibi amplam mercedem persolveret , si primam 

in judicio ille agens causam victor discessisset, 
secus nihil deberet; postquam eum instituit, Pro- 
tagoras ipse discipulum slatim in jus vocavit , ut 
sibi pactam mercedem solveret. Ita vero sophista 
argumentatur: Quovis modo tu mihi satisfacies , 
sive pro te, sive pro me sententiam proferant 
judices: si pro te, quia tunc promissa debes ex 
conventione : si pro me, quia ipsorum decreto ad 
solvendum damnaberis. Sed discipulus ita retorsit 
argumentum: Mercedem tibi non persolvam , sive 
victus sive victor discedam: non si victus, cum ex 
pacto tum nihil tibi debeam: non si victor, quia 
tunc judicum sententia me absolvet. 


Observatio. 

Quae hactenus tradita sunt de argumentorum 
fontibus , de dispositione , ac de variis argumen- 
tandi formis satis erunt Oratori , ut primo suo 
fungi possit officio quod est docendi : sed ejusdem 
munus est deinde ut auditores moveat, inflam- 
met , ac flectat. Quod facile praestare poterit Ora- 
tor per ea, quae mox de Affectibus praecipientur: 
quae pars quanti momenti facienda sit ex sequen- 
ti capite manifestum fiet. 

Caput VI. 

De Affectibus. 

Cum duae summaeque sint in Oratore laudes, 
una subtiliter disputandi ad docendum de qua di- 
ximus ea afferentes quae ad inventionem , dispo- 
sitionem, et varias argumentandi formas pertinent ; 
altera graviter agendi ad animos audientium per- 
movendos, ordo postulat, ut aliquid de affectibus 
dicamus. Multo plus proficit is, qui inflammat 
auditores, quam ille qui docet. Id unum ex omni- 
bus ad obtinendas causas potest plurimum ; in hoc 
una vis omnis oratoris est. Nam caetera forsitan 
tenuis quoque et angusta ingenii vena, si modo 
vel doctrina vel usu sit adjuta, generare atque 
ad frugem aliquam perducere queat. Qui vero 
auditorem rapere, et in quem vellet habitum ani- 
mi posset perducere varius fuit. Atque hoc est 
quod dominatur in causis; haec eloquentiam re- 
gunt. Probationes enim efficiunt sane, ut causam 
nostram meliorem esse judices putent; affectus 
praestant, ut etiam velint. Sed id quia volunt, 
credunt quoque. Nam cum irasci, favere, odisse, 
misereri ceperint, agi jam rem suam existimant; 
et sicut amantes de forma judicare non possunt, 
quia sensum oculorum premit amor, ita omnem 
inquirendae veritatis rationem judex amittit occu- 
patus affectibus ; aestu fertur, et velut rapido flu- 
mini obsequitur. Nihil est in dicendo majus , ait 

Tullius, quam ut faveat oratori is qui audiat, at- 
que ipse sic moveatur, ut impetu quodam animi 
et perturbatione magis quam judicio aut consilio 
regatur. Hoc genus est , quo perturbantur animi 
et concitantur, in quo uno regnat oratio. Hoc ve- 
hemens, incensum, incitatum quo causae eripi- 
untur, quod cum rapide fertur sustineri nullo mo- 
do potest. Quo genere nos mediocres , aut multo 
etiam minus , sed magno semper usi sumus im- 
perio , saepe adversarios de statu omni dejecimus. 

Huc igitur incumbat Orator , hoc opus ejus 
est, hic labor est; sine quo caetera nuda, je- 
juna, infirma, ingrata sunt; adeo velut spiritus 
operis hujus , atque animus est in affectibus. 


5 - 1 . 


Quid sit affectus, et in quot species distribuatur. 


Affectus est quidam animi impetus , quo im- 
pellimur vehementius ad aliquid vel appetendum , 
vel aversandum. Affectus vero alii sunt concitati 
alii mites atque compositi; quidam vehementer 
commoti imperant, quidam lenes persuadent; hi 
ad perturbationem , illi ad benevolentiam praeva- 
lent. Sunt qui cum Stoicis quatuor tantum statu- 
unt affectus : duos circa bonum , nempe spem et 
gaudium ; et duos circa malum, scilicet tristitiam 
et metum. Quatuor hosee motus eleganter expres- 
sit Virgilius, cum ait: Hinc metuunt, cupiunt que 

dolent, gaudentyue. (Aeneid. 6.) Nos vero Tulli- 
um sequimur, qui ait (I. 2. de orat. 57.) Haec fe- 
re maxime sunt in judicum animis , aut , quicurn- 
que illi erunt, apud quos agemus, oratione moli- 
enda (seu excitanda) amor, odium, iracundia, 
invidia, miner icor dia , spes, laetitia, timor, mo- 
lestia . 


§• 2 . 

De Amore. 

Amor est juxta Aristotelem (Rhetor. 1. 2. c. 4.) 
velle alicui bona evenire, non sua sed illius ip- 
sius causa, quem diligit, et quantum in eo est 
eflicere, ut illa eveniant. Amoris tres sunt causae: 
conjunctio, similitudo, et bonitas. Quapropter 
primo quidem amantur patria, parentes, liberi, 
consanguinei, attines, et foederati ; deinde pares 
qui sunt ejusdem aetatis, indolis, et artis, nisi 
forte sibi incommodent, tum enim figulus figulo 
invidet ; denique qui nos alliciunt beneficiis, et 
aliqua virtute excellunt. Sentimus autem amorem 
conciliari, si id, quod sit utile ipsis apud quos a- 
gas, defendas: si aut pro bonis viris, aut certe 
pro iis , qui illis bonis atque utiles sunt , labores. 
Plus vero proficimus, si proponitur spes utili- 
tatis futurae, quam praeteriti beneficii comme- 
moratio. Enitendum igitur est, ut ostendas, in 
ea re, quam defendis aut dignitatem iuesse aut 
utilitatem; eumque cui concilies hunc amorem 

significes nihil ad utililitatem suam retulisse, ac 
nihil omnino fecisse causa sua. Quod praestat Tul- 
lius Orat, pro Mil. Me quidem, judices, exanimant 
et interimunt hae voces Milonis, quas audio assidue , 
et quibus intersum quotidie. Valeant, inquit, valeant 
cives mei ; sint incolumes , sint florentes , sint be- 
ati; stet haec urbs praeclara mihique patria cha- 
rissima quoquo modo merita de me erit: tranquilla 
Rep. cives mei ( quoniam mihi cum illis non licet,) 
sine me ipsi , sed per me tamen perf ruantur. Ego 
cedam , atque abibo. 


§• 3 . 

De Odio. 

Odium est abalienatio quaedam animi, qua 
quis alterum perditum velit. Ex iis, quae de alnore 
diximus, facile cuivis patebunt odii fontes, quod 
erit a contrariis capitibus excitandum , nimirum 
ab insignibus vitiis, ab improbitate superbiaque, 
ab allatis injuriis. Ita Cicero congestis et exagge- 
ratis Clodii criminibus in eum movet odium in 
Miloniana. Occidi, occidi non Sp. Melium ... . non 
Tib. Gracchum .... sed etiam (auderet enim dicere, 
cum patriam periculo suo liberasset) cujus nefari- 
um adulterium in pulvinaribus sanctissimis nobilis- 
simae faeminae comprehenderunt ; eum cujus sup- 
plicio senatus solemnes religiones expiandas saepe 
censuit ; eum qui civem , quem senatus , quem 
populus , quem omnes gentes urbis ac vitae civium 

con»er natorem judicabant servorum armis extermi- 
nari/; eum qui regna dedit , ademit, orbem tetTa- 
rum quibuscum voluit partitus est; eum qui elc. 

§• 4 . 

De Iracundia. 

Iracundia est sui , propter contemptum, ul- 
ciscendi cupiditas cum dolore conjuncta. Unde 
non maximopere differt ab odio , quod est ira quae- 
dam inveterata. Accenditur autem commemora- 
tione illatae injuriae, si praesertim injuria sit cum 
contemptu conjuncta. Hinc apud Virg. Juno ita 
effervescit ira: 

manet alta mente repostum 
Judicium Paridis, spretaeque injuria formae. 

Et genus invisum, et rapti Ganimedis honores. 

Et apud Sallustium ita Aderbales in Romano 
Senatu contra Jugurtham loquitur. Jugurtha, homo 
omnium , quos terra sustinet, sceleratissimus con- 
tempto imperio vestro, Massinissae me nepotem 
utique a stirpe socium atque amicum P. R. regno 
for lunisque omnibus expulit.... Heu me miserum! 
Huccine , Micipsa pater , beneficia tua evasere , 
ut quem tu parem cum liberis tuis, regnique par- 
ticipem fecisti, is potissimum stirpis tuae extin- 
ctor sit ? Nunquam ne ergo familia nostra quieta 
erit f semperne in sanguine , ferro , fuga versa- 
bimur H etc. . . . 

De Invidia. 


Invidentiam (ait Tullius IV. Tuscul.) esse 
dicunt aegritudinem susceptam propter alterius res 
secundas, quae nihil noceant invidenti. Invidiae 
causa princeps est cupiditas excellendi , qua quis 
tantum sibi detrahi putat, quantum alteri adjici- 
tur. Acerrimus longe omnium est motus invidiae; 
nec minus virium opus est in ea comprimenda, 
•quam in excitanda. Si inflammanda erit invidia 
maxime dicendum est , non esse adversarii bona 
virtute parta, inuno etiam vitiis atque peccatis : 
tum si erunt honestiora atque graviora, tamen 
non esse tanti ulla merita, quanta illius insolentia, 
quantumque fastidium. Ita Cicero pro Rose. Amer. 
Chrysogonum in invidiam vocat ob divitias male 
partas. Rogat oratque te , Chrysogone , si nihil de 
patris fortunis amplissimis in suam rem convertit ; 
si nulla in re te fraudavit i si tibi optima fide sua 
omnia concessit, adnumeravit , appendit ; si ve- 
stitum, quo ipse tectus erat , annulumque de di- 
gito suum tibi tradidit; si ex omnibus rebus seip- 
sum nudum, neque praeterea quidquam excepit ; 
ut sibi per te liceat innocenti amicorum opibus vi- 
tam in egestate degere. Praedia mea tu possides , 
ego aliena misericordia vico : concedo. Mea domus 
tibi patet, mihi clausa est : fero. Familia mea 
maxime uteris, ego servum habeo nullum ; patior, 
et ferendum puto. Quid vis amp'ius? Si vero se- 

danda erit invidia, dicendum magno illa bona la- 
bore, magnis periculis esse parta, nec ad suum 
commodum, sed lectori, totamque abjicere, et 
deponere. (Lege Tullium Orat, pro Sylla n. 25. 
qui ex hoc capite motam in se invidiam compri- 
mit.) Denique omnino perficiendum, quoniam ple- 
rique sunt invidi , maximeque est hoc commune 
vitium et pervagatum, ut illa excellens opinione 
fortuna cum laboribus, et miseriis permixta esse 
videatur. (Consule eundem Tullium ead. orat, pro 
Syl. paulo post num. 29.) 

§. 6 . 

De Misericordia. 

Misericordia est dolor animi , et aegritudo 
quaedam ex malo alterius, praesertim immerito 
laborantis. Movetur vero, si is, qui audit adduci 
potest, ut illa quae de altero deplorentur ad suas 
res revocet, quas aut tulerit acerbus, aut timeat; 
aut intuens alium, crebro ad seipsum revertatur. 
Ita cum singuli casus humanarum miseriarum gra- 
viter accipiuntur, si dicuntur dolenter, tum afflicta 
et prostrata virtus maxime luctuosa est. In hoc 
excitando commiserationis affectu triumphare so- 
let magni oratoris industria. Siquidem ut vulgo 
dicitur : lacrymae auditorum sunt laus oratoris vel 
maxima. Exemplo sit apud Livium Oratio P. Ho- 
ratii ad populum pro Filio, qui sororem interfece- 
rat. Hunccine , quem modo decoratum, ovantem - 


que Heloria , incedentem vidistis, Quirites, eum 
sub furca vinctum , inter verbera et cruciatus vi- 
dere potestis ? Quod vix Albanorum oculi tam 
deforme spectaculum ferre possent. I, Lictor, col- 
liga manus, quae paulo ante armatae imperium 
pop. Rom. pepererunt. I, caput obnube liberatoris 
hujus urbis ; arbori infelici suspende : verbera 
vel intra pomoerium , modo inter illa pila , et 
spolia hostium: vel extra pomoerium , modo in- 
ter sepulcra Curiatiorum. Quo enim ducere hunc 
juvenem potestis , ubi non sua decora eum a tan- 
ta foeditate supplicii vindicent ? Innumera etiaiu 
habes exempla apud Tullium, et ut de caeteris 
sileam, vide perorationem pro Milone. Lege etiam 
Jo. Casae perorationem in orat, ad Carolum V. 
pro restitutione Placentiae. Audi denique apud 
Virgilium, Didonem Aeneam obsecrantem ne abeat : 

Mene fugis ? per ego has lac.rymas, dextramque tuam, te 
(Quando aliud mihi jam miserae nihil ipsa reliqui) 

Per connubia nostra, per incaeptos hymenaeos. 

Si hene quid de te merui , fuit aut tibi quicquam 
Dulce meum , miserere domus labentis , et istam 
Oro, si quis adhuc precibus locus, exue mentem. 

§• 7 . 

De Spe. 

Spes est gaudium ex opinione imminentis 
boni, quod vel conservare, vel afferre volupta- 
tem possit. Spes excitatur ,proposita boni hone- 
state , et magnitudine , faciiibusque et paratis ad 

illud assequendum praesidiis : frangitur autem rei 
difficultate, ac malorum imminentium imagine. 
Ita P. Scipio apud Livium milites excitat ad prae- 
liandum contra Carthaginenses. Erit in hoc cer- 
tamine is vobis iliisque animus qui victoribus et 
victis esse solet. Nec nunc illi quia audent , sed 
quia necesse est pugnaturi sunt ... Effigies , imo 
umbrae hominum , fame, frigore , illuvie, squal- 
iore enecti, contusi ac debilitati inter saxa ru- 
pesque : ad haec perusti artus , nive rigentes ner- 
vi, membra torrida gelu, quassata confractaque 
arma, claudi ac debiles equi. Cum hoc equite, 
cum hoc pedite pugnaturi estis: reliquias extre- 
mas hostium, non hostes habebitis. Spes aliquan- 
do arduis praecipue in rebus in audaciam transit : 
ut hoc est Turni apud Virgil. 

In inanibus Mars ipse, viri: nunc conjugis esto 
Quisque suae, tectique memor: nunc magna referio 
Facta patrum landesque ; ultro occurramus ad undam 
l)um trepidi, egressisque labant vestigia prima. 
Audentes fortuna juvat. 

§• 8 . 

De Laetitia. 

Laetitia a Cicerone definitur (IV. Tuscul. 
quaest.) opinio recens boni praesentis, in quo 
eflferri rectum esse videatur. Commovetur vel in- 
sperato bono, vel laeta fortunae commutatione. 
Sic Tullius ipso Catilinariae secundae exordio 
triumphat gaudio. Tandem aliquando , Quirites, 

L. Catilinam, furentem audacia, scelus anhelan- 
tem, pestem patriae nefarie molientem, vobis atque 
huic urbi ferrum flammamque minitantem ex urbe 
rei ejecimus , vel emisimus, vel ipsum egredien- 
tem verbis prosecuti sumus. Abiit , excessit, eva- 
sit , erupit. Nulla jam pernicies a monstro illo at- 
que prodigio moenibus ipsis intra moenia compa- 
rabitur. Et Pub. Scipio apud Alb. Lollium ita lae- 
titiam suam exprimit eo quod Proconsul confirma- 
tus fuerit. I prosperi avvenimenti, e i felici successi 
mi somministreranno il valore, 1’industria, la for- 
tuna e perizia de’ soldati Romani ; e sarannomi di 
tempo in tempo conceduti dalla bontd e providenza 
de’ medesimi Dei, i quali oggi vi posero in animo 
che mi eleggeste capo di questa impresa. E posci- 
acche per singolar grazia loro , le cose vostre al 
presente sono assai liete , e vanno tuttavia proce- 
dendo di bene in meglio ....In memoria e per gra- 
titudine di tanti e cos i illustri benefizj , venite, 
andiamo tutti con purita di cuore , con sacrifizii , 
e laudi a ringraziarli divotamente , ed insieme a 
pregarli etc. 

§• 9. 

De Timore. 

Timor definitur ab Aristotele, lib. 2. Rhetor, 
dolor ac perturbatio ex opinione impendentis 
mali, quod vel perniciem, vel molestiam afferre 
possit. Concitatur timor si denuncietur malum 

aliquod magnum ac grave 5 si ostentatur imminens 
esse periculum : si proponatur malum non publicum 
dumtaxat et commune, sed privatum et proprium 
futurum esse. Ita Tullius in 2. Catii, impendentes 
urbis calamitates describit: Videor mihi hanc ur- 
bem videre, lucem orbis terrarum atque arcem 
omnium gentium, subito uno incendio concidentem. 
Cerno animo sepultam patriam , miseros atque in- 
sepultos acervos civium. Versatur mihi ante oculos 
aspectus Cethegi in vestra caede bacchantis. Qua- 
propter de summa salute vestra populique R. , de 
vestris conjugibus ac liberis , de fanis ac templis , 
de libertate ac salute Italiae, deque universa Rep. 
decernite diligenter , ut instituistis , ac fortiter. 
Eadem arte Aeneas Anchisem patrem humeris 
gestans apud Virg. lib. 2. timorem suum sic ex- 
ponit ab imminentis calamitatis magnitudine : 

Succedoque oneri: dextrae se parvus Jutus 
Implicuit, sequiturque patrem non passibus aequis. 

Pone subit conjux. Perimur per opaca locorum 
Et me, quem dudum non ulla injecta movebant 
Tela, neque adverso glomerati ex agmine Graji 
Nunc omnes terrent aurae, sonus excitat omnis 
Suspensum , et pariter coinitique onerique timentem. 

§. 10 . 

De Molestia. 

Molestia, sive dolor acerbus est mali prae- 
sentis sensus. Excitatur vero, si ex adjunctis ma- 
li gravitas augeatur, et immeriti patientis virlu- 

tes memorentur. Ita Veturia apud Livium (ilium 
Coriolanum alloquitur: Sine priusquam comple- 
xum accipio , sciam , ad hostem , an ad filium ve- 
nerim: captiva, materne in castris tuis sim. In 
hoc me longa vita et inf elix senecta traxit , ut exu- 
lem te , deinde hostem viderem ? Potuisti populari 
hanc terram, quae te genuit et aluit ? Non tibi, 
quamvis infesto animo et minaci perveneras ingre - 
dienti fines ira cecidit ? Non cum in conspectu Ro- 
ma fuit , succurrit, intra illa moenia domus ac 
Penates mei sunt, mater, conjux, liberique? Ergo 
ego nisi peperissem , Roma non oppugnaretur: 
nisi filium haberem, libera in libera patria mortua 
essem? Fortasse cum miseratione confundi potest, 
hic affectus; sed a Tullio distinctus fuit, et ex 
utriusque definitione, et allatis exemplis discri- 
men aliquod exsurgit. 


Observationes. 


1 . 

Summa circa movendos affectus in hoc po- 
sita est , ut moveamur ipsi. Nam et luctus et 
irae et indignationis aliquando ridicula fuerit imi- 
tatio, si verba vultumque tantum, non etiam ani- 
mam accomodaverimus. Primum est igitur ut 
apud nos valeant ea , quae valere apud judicem 
volumus; afficiamurque, antequam afficere cone- 
mur. Neque fieri potest, ut doleat is qui audit, 

ut oderit, ut invideat, ut pertimescat aliquid, 
ut ad fletam ad misericordiamque deducatur, nisi 
omnes illos motus, quos orator adhibere volet 
judici, in ipso oratore impressi atque inusti vi- 
deantur. Sicut enim nulla materies tam facilis 
ad exardescendum est , quae nisi admoto igne 
ignem concipere possit; sic nulla mens est tam 
ad comprehendendam vim Oratoris parata, quae 
possit incendi , nisi inflammatus ipse ad eam , 
et ardens accesserit. Ut vero moveamur, ea de 
quibus querimur nobis accidisse credamus, atque 
id animo nostro persuadeamus. Nos illi simus, 
qui gravia, indigna passos queramur. Nec aga- . 
mus rem quasi alienam, sed assumamus illum 
dolorem: ita dicemus, quae in simili nostro ca- 
su dicturi essemus. (Cur nimis longa esse non 
debeat miseratio dictum est in fine Perorationi» 
cap. V. p. 62.) . ' 

2 . 

\ 

Non omnes animi motus omnibus in causis 
excitandi sunt. Primum igitur consideremus opor- 
tet (ut se fecisse testatur Tullius) postulet ne 
causa aifectus illos, quibus movendis animum 
intendimus : nam neque parvis in rebus adhi- 
bendae sunt dicendi faces , neque ita animatis 
hominibus , ut nihil ad eorum mentes oratione 
flectendas proficere possimus ; ne aut irrisione 
aut odio digni putemur , si aut tragoedias aga- 
mus in nugis , aut convellere adoriamur ea , quae 

non possunt commoveri. Sicut igitur medico di- 
ligenti priusquam conetur aegro adhibere me- 
dicinam , non solum morbus ejus cui mederi 
volet, sed etiam consuetudo valentis, et nativa 
corporis cognoscenda est, sic equidem cum ag- 
gredimur auditorum animos permovendos omni 
mente in ea cogitatione curaque versandum, ut 
odoremur , quam sagacissime possumus , quid 
expectent , quid velint , quo deduci affectu facil- 
lime posse videantur. 

. 

3 . 

. TOS >" * ' ■■ ■ 

Meminerimus duo esse quae admirabilem 
eloquentiam faciunt , nempe motus , et mores. 
Quoniam igitur non ad veritatem solum sed etiam 
ad opiniones eorum qui audiunt accomodanda est 
oratio 5 hoc primum intelligaraus hominum duo 
esse genera : alterum indoctum et agreste , quod 
anteferat semper utilitatem honestati : alterum 
expolitum , quod rebus omnibus dignitatem ante- 
ferat. Apud indoctos igitur imperitosque, in cien- 
dis affectibus, fructus, emolumenta, voluptates, 
vitationesque dolorum perferantur : addantur 
etiam contumeliae atque ignominiae. Apud ho- 
mines vero bene institutos plurimum de laude 
et honestate dicemus. Non enim omnis fortuna, 
non omnis honos, non omnis aetas, non omnis 
auctoritas , nec vero locus , aut tempus , aut au- 
ditor omnis, nec eodem verborum sententiarum- 
que genere tractandus est , nec eorumdem affec- 

tuum vi permovendus. Quid aptum sit, hoc est 
quod maxime deceat in oratione videamus. Idem 
docuit etiam Flaccus in sua immortali Ep. ad. 
Pisones de Arte poetica. 

Aetatis cujusque notandi sunt tibi mores, 

Mobilibusque decor naturis dandus, et annis 

Qui didicit patriae quid debeat, et quid amicis; 

Quo sit amore parens, quo frater amandus, et hospes; 
Quod sit conscripti , quod judicis otlicium ; quae 
Partes in bellum missi ducis , ille profecto 
Reddere personae scit convenientia cuique. 

Respicere exemplar vitae , morumque jubebo 
Doctum imitatorem, et veras hinc ducere voces. 

4 . 

Quo denique stylo tractandi sint affectus, 
videamus. Qui enim minima affectatione culti 
sententiolas et acumina sectantur ; qui ornatus 
verborum et figurarum nimis densant, quasi mu- 
liebribus lenociniis verae et masculae eloquentiae 
dignitatem corrumpunt; nec tam affectus, quam 
stomachum movent. Porro, ubi atrocitate, invi- 
dia, miseratione, caeterisque affectibus pugnan- 
dum est, quis ferat verbis contrapositis, et simi- 
liter cadentibus loqui irasceutem, flentem, ro- 
gantem ? Cum in his rebus cura verborum de- 
roget affectibus fidem , et ubicumque ars osten- 
ditur, veritas abesse videatur. Elegantissime hac 
de re scripsit eruditus philologus Daniel Bartoli 
in suo opere, cui titulus; l’ uomo di leUere. 

«Negli affetti o si prenda ad eccitarii , o ad 
„acquetarli , che 6 la parte piu difficile della pro- 
cessione dei dire (perche un’ esquisita arte di fi- 
„nissimo giudizio conviene nascondere sotto tan- 
„ta naturalezza, che quanto si dice non paja det- 
«tatura dell’ ingegno , ma sfogamento dei core, . 
«non lavoralo ma nato da se , non portato dallo 
«studio ma trovato nell’ atto stesso dei dire) 
«negli affetti, io dicea, qual uso pud avere uno 
„stile che sia lambiccato a goccia a goccia alio 
„stentatissimo lume d’ una lucerna? E con pa- 
«role tormentate nei traslati, doppie nelle allu- 
«sioni, con sensi spiritosi e sottili piu abili a 
«pizzicare il cervello , che a muovere ii core? 

« Mortuum non artifex fistula , disse il Grisologo , 
„sed. simplex plangit affectio. Tanto e piu vero 
«quanto e piu naturale lo stile degli affetti; ne & 
«possibile che mentre corrono tutti i pensieri ai 
«movimenti dell’ animo , 1’ ingegno abbia ozio di 
«essere studiosamente ingegnoso ; ne che mentre 
portato dal cuore alia lingua una impetuosa e 
«torbidapiena di mille sensi, s’ abbia tempo disce- 
„gliere le parole, di travestirle portandole dal na- 
«turaie al traslato, ed iniiorarle con ahbellimenti e 
«concetti. Anzi chi ha giudizio di buon peso se nel 
„trattare qualunque materia di afietti si vede dall’ 
«ingegno troppo importunamente fecondo offerire, 

«e mettere innanzi a fasci le sottigliezze e gli 
«acuti pensieri, Ii ributta, e dice lor con Orazio 
«non est Aie locus. Fa con 1’ occhio della sua 

„meute quel medesimo che famio gli occhi dei 
„corpo quando veggono troppa luce: stringe la 
„pupilla e ne esclude una parte.” 


Conclusio 

primae partis Rhetoricarum Institutionum. 

Turonibus jam prius edoctis quibus modis 
perfecta elocutio comparari possit, traditum nunc 
est, quo pacto res omnes inveniri oporteat; dic- 
tum, qua ratione sint distribuendae: statutum, 
qua forma efferenda sint argumenta: praeceptum 
denique, quibus artis subsidiis excitandi sint ani- 
morum motus : quae si sequantur , ornate et sua- 
viter eloqnentur , uberrime et cito reperient , 
distincte et ordinate disponent, graviter et acute 
disputabunt , demum quocumque volent audito- 
ris animum agent. Hisce instructi subsidiis ad al 
teram Rhetoricae partem, scilicet ad artem scri- 
bendae orationis accedant. 


i 

PARS ALTERA. 

In quot generibus rerum versatur Oratoria 
Facultas ? , ... 

Caput I. 

Aristoteles et Tullius tribus in generibus rerum 
versari Rhetoris officium putaverunt : Demonstra- 
tivo, Deliberativo, Judiciali. Demonstrativum est, 
quod tribuitur in alicujus personae laudem, vel 
vituperationem. Deliberativum est , quod ponitur 
in consultatione, et disceptatione civili. Judiviale, 
quod positum in judicio habet in se accusationem 
et defensionem, quibus aliquid petimus, vel re- 
cusamus. Caeterae species in haec tria incidunt 
genera, nec ulla fere ex his inveniri potest, in 
qua non laudare, vel vituperare; suadere, vel 
dissuadere; intendere quid, vel depellere debea- 
mus. — Omnis vero Oratio, cujuscumque generis 
sit, fere semper quatuor partibus constat: Exor- 
dio, Narratione, Confirmatione, et Peroratione. 
Nunc quoniam exordium princeps omnium esse 
debet, 'ita nos quoque primum de ratione exor- 
diendi praecepta dabimus. 

4 

Caput n. 

De Exordio. 

Exordium, est ratio dicendi animum auditoris 
idonee comparans ad reliquam dictionem : quod 
eveniet, si eum benevolum, attentum, et doci- 
lem fecerit. Duo sunt exordii genera, aliud ex 
abrupto, aliud commune. Illud ex abrupto appel- 
latur, quo Orator vehementi aliquo concitatus af- 
fectu, causam statim ingreditur; sed rarum est, 
et extra locum nisi vel singularis causae natura > 
vel inaudita rerum adjuncta illud expostulent. — 
Commune vero exordium in duas dividitur partes, 
in principium et insinuationem. Principium est 
Oratio perspicue , et protinus perficiens Audito- 
rem benevolum, aut attentum, aut docilem. In- 
sinuatio est Oratio dissimulatione quadam et cir- 
cuitione obscure subiens auditoris animum. — 
Quare cum diversa sint genera causarum , exor- 
diri quoque dispari ratione in unoquoque genere 
necesse est. Si non omnino infesti erunt Audi- 
tores, principio benevolentiam comparare licebit ; 
sin erunt vehementer abalienati confugere opor- 
tebit ad Insinuationem. Quod clarius eveniet, si 
exponemus ea, quae benevolos, attentos, et do- 
ciles auditores reddunt. 


/ 



Quomodo nobis Auditorum benerolentiam , atten- 
tionem, et docilitatem comparare possimus. 

1. Benevolentia tribus ex locis Comparatur, 
ab nostra, ab adversariorum, ab judicum perso- 
na. Ab nostra, si de nostris factis, et ofliciis sine 
arrogantia dicemus; si crimina illata, et minus 
honestas suspiciones aliquas injectas diluemus: 
si quae incommoda acciderunt, aut quae instent 
difficultates proferemus : si prece , ac obsecratio- 
ne humili , ac supplici utemur. (Vide Tullium in 
exordio pro Archia.) Ab adversariorum autem 
persona, si eos aut in odium propter eorum faci- 
nora, aut in invidiam propter arrogantem, et in- 
tolerabilem potentiam ; aut in contemptionem 
propter luxuriosum otium adducemus. (Vide Tul- 
lium pro Quinctio , et Dejotaro.) Ab judicum per- 
sona benevolentia captabitur , si res ab his forti- 
ter, sapienter, mansuete gestae proferentur, ut 
ne qua assentatio nimia significetur ; et si de his , 
quam honesta existimatio, quantaque eorum ju- 
dicii, et auctoritatis expectatio sit ostendatur. 
(Vide Tullium pro Milone et Marcello.) Denique 
ab ipsa causa, cum ea maximi esse momenti de- 
monstratur. (Vide Tullium pro Roscio.) 

2. Attentos autem faciemus, si demonstrabi- 
mus ea, quae dicturi erimus, magna, nova, in- 
credibilia esse, et ad omnes vel ad aliquos iltu- 

stres homines, vel ad summam universorum sa- 
lutem pertinere, et si pollicebimur, nos brevi 
causam nostram esse demonstraturos. 

3. Dociles tandem auditores faciemus, si aper- 
te, et breviter summam causae explicabimus, hoc 
est, in quo consistat controversia, sive argu- 
mentum. Nam et cum docilem velis facere, simul 
attentum facias oportet: is enim maxime docilis 
est , qui attentissime est paratus audire. 

§• 2 - 

De Exordii virtutibus , ac vitiis. 

Exordium sententiarum, et gravitatis pluri- 
mum debet habere, et omnino omnia, quae ad 
dignitatem pertinent, continere in se: proplerea- 
quod id optime faciendum est, quod Oratorem 
auditori maxime commendet: splendoris vero, et 
festivitatis et concinnitudinis minimum j exhis enim 
suspicio quaedam apparationis , atque artificiosae 
diligentiae exoritur, quae maxime Orationi fidem. 
Oratori adimit auctoritatem. 

Vitia juxta Tullium haec sunt certissima 
Exordiorum, quae summopere vitare oportebit: 
vulgare, commune, commutabile, longum, se- 
paratum, translatum, contra praecepta. Vuhjare 
est , quod plures in partes causae potest acco- 
modari , et convenire. Commune est, quod ni- 
hilominus in hanc, quam in contrariam partem 
causae potest aptari. Commutabile , quod ab ad- 

versario potest leviter mutatum ex contraria par- 
te dici. Longum, est, quod pluribus verbis, aut 
sententiis ultra quam satis est, producitur. Se- 
paratum, quod non ex ipsa causa ductum est: 
nec sicut aliquod membrum annexum Orationi. 
Translatum, quod aliud conficit, quam causae 
genus postulat-: ut. si quis docilem faciat audito- 
rem , cum benevolentiam causa desiderat; aut si 
principio utemur, cum insinuationem res postulat. 
Contra praecepta est, quod nihil eorum efficit, 
quorum causa praecepta traduntur, fioc est, quod 
eum qui audit neque benevolum, neque attentum, 
neque docilem efficit, aut quo profecto nihil pe- 
jus, ut contra sit, facit. 

Hisce vitiis vitatis, ut praecipuas exordii 
virtutes consequamur, omnia, quae ad causam 
referuntur, perpendenda sunt; nempe ejus ob- 
jectum, in cujus favorem, coram quibus, et con- 
tra quos loqui debeamus : tempus , locum , rerum 
statum, judicum, populique opinionem; quibus 
omnibus sedulo consideratis natura ipsa eo facile 
ducet, ut videamus, unde Orationis initium su- 
mere expediat. Cicero ex. g. cum pro M. Caelio 
causam agere die festo coactus fuerit a tempore 
initium sumpsit: pro Dejotaro, cum inter priva- 
tos parietes loqui deberet , a loco inusitato de- 
prompsit: pro Milone ab- armatis militibus, qui 
forum circumstabant: pro Ligario a candida cau- 
sae expositione etc. 

§• 3. 


Utrum ad Exordium pertineat partitio , quando et 
quomodo adhiberi debeat. 

Ad Exordium potius quam ad aliam Oratoris 
partem videtur Partitio pertinere : haec enim ad- 
hiberi solet, ut clariorem in lucem causae nostrae 
summa constituatur, et Exordii est non solum 
Auditorum benevoleiltiam , attentionem, docilita- 
tem comparare, verum etiam ea inaniieste propo- 
nere , de quibus dicturi sumus. 

Recte habita in causa partitio illustrem , et 
perspicuam totam efficit Orationem : neque enim 
id solum efficit, ut clariora fiant quae dicuntur, 
rebus veluti in conspectum auditorum positis, sed 
reficit quoque audientem certo singularium par- 
tium fine. Sed aliquando non solum necessaria 
non est, iinmo vero etiam supervacua; quando 
scilicet ita simplex propositio sit , ut dividi non 
patiatur, vel hujusmodi, ut partitione non indi- 
geat : et tunc omnino est omittenda. 

Quando partitio utiliter adhiberi potest oportet 
1. Ut sit aperta el dilucida. Quid enim esset turpius, 
illud esse obscurum ipsum,quod in eum tantum adhi- 
betur usum, ne sint caetera obscura? 2. Brevis, 
nec ullo supervacuo onerata verbo, neque extraneis 
ornamentis auditoris animus tenendus est; tunc 
enim non quid dicamus, sed de quo dicturi sumus 
ostendimus. 3. Obtinendum etiam, ne quid desit. 

ne quid supersit, ne phires in partes distribuatur, 
quam res ipsa postulat,* ne ulla pars alteram con- 
tineat ; ne argumentum aliquod, quo uti debemus 
in Oratione , Partitioni inserviat. 4. Eas dividen- 
da est in partes, quas res ipsa exigit, ita ut vi- 
deamur dividere, non. frangere. Atque his de par- 
titione praeceptis, in omni dictione meminisse 
oportebit, ne nimias in partes, quae confusionem 
ingerant, argumentum dividamus, deinde ut et 
prima quaeque pars , ut exposita luit , sic ordine 
transigatur; et omnibus explicatis, peroratum 
sit hoc modo , ne quid posterius , praeter conclu- 
sionem , inferamus. 


Caput m. 

De Narratione. 

Narratio est rerum gestarum, vel ut gesta- 
rum expositio. Narrationum tria sunt genera. 
Unum genus est, in quo ipsa causa, omnisque 
ratio controversiae continetur. Alterum in quo 
digressio aliqua extra causam , aut criminationis, 
aut similitudinis , aut delectationis non alienae 
ab eo negotio, de quo agitur, aut amplificationis 
causa interponitur. Tertium genus est remotum 
a civilibus causis , quod solius delectationis causa 
et dicitur, et scribitur. Nunc de narratione ea. 

quae causae continet expositionem dicemus. 
Oportet igitur, ut haec brevis, aperta, proba- 
bilis sit. 

1. Brevis erit, si unde necesse est, inde ini- 
tium sumetur, et non ab ultimo: et si cujus rei 
satis erit summam dixisse, ejus partes non di- 
centur: (nam saepe satis est, quod factum sit di- 
cere, non ut enarres, quomodo sit factum); et 
si non longius , quam quod scitu opus est, in nar- 
rando proceditur: si nullam in rem aliam tran- 
sibitur: si ita dicetur ut nonnunquam ex eo, quod 
dictum est, id quod dictum non est intelligatur ; 
si non modo id quod obest, verum etiam id 
quod nec obest, nec adjuvat, praeteribitur j et si 
semel unumquodque dicetur. 

2- Aperta autem narratio poterit esse , si ut 
quidque primum gestum erit., ita primum expone- 
tur, et rerum ac temporum ordo servabitur, et 
eo modo narrentur, quo gestae res erunt, vel 
quo potuisse geri videbuntur. Hic quoque omnino 
quae praecepta de brevitate sunt, servare opor- 
tet; et praeterea verbis quoque dilucidis utendum 
esL 

3. Probabilis erit narratio , si in ea videbun- 
tur inesse, quae solent apparere in veritate; si 
causae factorum extabunt; si fuisse facultates fa- 
ciendi videbuntur; si tempus idoneum, si locus 
opportunus fuisse ostendetur. Juvat etiam semina 
quaedam probationum spargere, verum sic, ut 
narrationem esse meminerimus, non probationem ; 

hinc simpliciter, et breviter. Illud autem consi- 
derare oportet , ne aut cum- obsit narratio , aut 
cum nihil prosit tunc interponatur , aut non loco 
aut quemadmodum causa postulat, narretur. Quod 
si aliquando obest rei gestae Narratio , et tamen 
praeteriri non potest, tum membratim oportebit 
partes rei gestae dispergere in causam, et ad 
unamquamque confestim rationem accommodare, 
ut vulneri praesto medicamentum sit, et odium 
statim defensio mitiget. 

Luculentissimum nobis offert Narrationis e- 
xemplum Tullius in Orat, pro Milone. 


Caput IV. 

De Confirmatione. 

Tota vincendi spes, ratioque persuadendi 
posita est in Confirmatione , per quam argumen- 
tando causae nostrae iidem , auctoritatem , et fir- 
mamentum adjungimus. Quod duplici modo con- 
ficere possumus : vel nostra argumenia afferen- 
tes, et hoc pertinet ad Confirmationem proprie 
dictam: vel allata ab adversario refellentes, et 
hoc ad Confutationem spectat. — Utrum Oratori 
prius sua confirmanda, an quae ipsi opponuntur 
refutanda sint , disputatur. Nihil vero potest defi- 
niri in universum : aliquando enim , ea quae op- 
ponuntur tanti sunt momenti apud Judices et 

Auditores, ut, nisi dissolvantur, probationes nos- 
trae, etsi validissimae , minus habeant firmitatis , 
et roboris : et aliquando frustra conamur contra- 
rias refellere opiniones, et objecta, nisi prius 
causa nostra firmissimis fulciatur argumentis. Il- 
lud vero semper observandum est , quod si facili- 
or nobis sit contrariae partis refutatio , quam nos- 
trae confirmatio (quippe quia infirmae sunt eae 
probationes, quas attulit adversarius, nec satis 
firma sunt ea, quae nobis afferre licet) tum abdu- 
cendi sunt auditorum animi a contraria defensione 
et ad nostram initio statim traducendi. Porro qui 
scierit, quid pars adversa, quid nostra habeat 
valeiitissimum facile judicabit, quibus maxime 
rebus, et quo loco vel occurrendum sit vel in- 
standum. 

Sive confirmemus vero, sive refutemus quae- 
dam tenenda sunt praecepta. Priusquam Confir- 
mationem ingrediamur , praesertim si Oratio 
Narratione careat , perillustri aliqua doctrina ar- 
gumentis nostris quaedam veluti fundamenta ja- 
cere debemus. Brevi posita introductione , ad ar- 
gumenta proceditur. Quaesitum est, potentissima 
argumenta primo ne loco ponenda sint , ut occu- 
pent animos; an summo, ut inde dimittant; an 
partita primo, summoque, ut in medio sint infir- 
ma; an a minimis, ut crescant. Aptior mihi vide- 
tur ratio partiendi primo , summoque firmiora ar- 
gumenta, et in medio veluti fulciendi infirma; ita 
enim Auditorum animos occupamus , atque dimit- 

timus, et argumenta ipsa, quae imbecilla sunt 
natura mutuo quodam auxilio sustinentur. Quin- 
tilianus tamen docet, quod prout ratio cujusque 
postulet, ordinari possunt, uno excepto, ne a 
potentissimis ad levissima decrescat Oratio. Sem- 
per vero meminisse oportebit, firmissimis argu- 
mentorum singulis distincte instandum , infirmio- 
ra congreganda esse; ita ut si minimum valent 
quia magna non sunt, valeant quia multa sunt; 
et si non ut fulmen, tamen ut grando feriant. 

Refutatio vero 4. modis fieri potest 1. per 
Reprehensionem , qua vel falsa, vel non omnino 
vera demonstramus ea, quae attulit adversarius, 
sive quae causae nostrae obstare videntur. Ita 
Cicero in Orat, pro Roscio Amerino absolute ne- 
& g at patrem ab hoc fuisse interfectum; et in Orat, 
pro Dejotaro concedit hunc regem exercitum com- 
parasse , sed contra Caesarem id factum fuisse ne- 
gat. 2. Per Contentionem , qua sententiam no- 
stram anteferendam esse contendimus, licet ad- 
versariorum opinio damnanda non sit. Idem Cice- 
ro in Orat, pro leg. Manii. Q. Catullum, et Hor- 
tensium commendat: attamen ipsos errare con- 
tendit. 3. Per Dissimulationem, qua non refuta- 
mus directe accusationes,' sed vel eas irridentes, 
vel ad alias res digredientes,earumdem difficulta- 
tem obscuramus. In causa pro Caelio Tullius di- 
grediens Metelli mortem deplorat: et pro Murena 
Stoicorum sectam , cui adversarius Cato addictus 
erat, irridet. 4. Per Retor sionem, qua suis ipsius 

armis adversarium confodimus, contra eum sua 
argumenta retorquentes, vel laude dignum de- 
monstrantes, quod ab illo criminis, et turpitudi- 
nis arguitur. Ita pro Ligario Tullius in Tubero- 
nem accusationem convertit; pro Roscio adversus 
Chrysogonum: pro Milone contra Clodium. 

Hic vero revocanda sunt, quae de Inventione 
et praecipue de variis argumentandi formis tradidi- 
mus. Meminerimus etiam , quod locuples et spe- 
ciosa vult esse eloquentia; nostraque argumenta 
adjuvanda sunt viribus dicentis, et exornanda. 
Quamlibet enim sint ad docendum quod volu- 
mus accommodata, tamen erunt infirma, nisi majo- 
re quodam Orationis spiritu impleantur. 


Caput V. 

De Peroratione . 

Conclusiones, quae apud Graecos cmloyot no- 
minantur, tripartitae sunt: nam constant ex em*- 
meratione, amplificatione, et commiseratione. E - 
numeratio est per quam colligimus , et commone- 
mus, quibus de rebus Verba fecerimus. In ea ex 
Confirmatione et Confutatione gravissima eligen- 
da sunt argumenta; varietate aliqua exornanda; 
quam brevissime repetenda, ne redintegretur 
Oratio. Amplificationi» est conciliare sibi, averte- 
re ab adversario judicem , concitare affectus , et 

componere. Id vero efficitur 1. si commemorabi- 
mus , quanti momenti sit causae nostrae summa, 
et quid, ea neglecta, periculorum et incommodo- 
rum consequatur. 2. si demonstretur (quando de 
aliquo patrato facinore rem agimus) vel singulare 
esse maleficium, et consulto factum, ac proinde 
nullam ei esse excusationem , atrociusque vindi- 
candum, Ue si huic remissum sit, multo alacrio- 
res fiant homines ad maleficia : vel si invitum fu- 
isse facinus ostendetur, rei imprudentiae justam 
deprecationem paratam esse demonstrabimus. 3. 
si auditores , et judices induchmus , ut publicae 
utilitati consulant, justitiae , ac virtuti. Commise- 
ratio est illa , per quam eam excitamus animi per- 
turbationem, quae pro rerum adjunctis exigitur. 
Quod ut assequi possit Orator, tanta fide, et cu- 
ra agere causam debet, quanta pro semetipso a- 
geret: et in se prius animi inotus ostendere, quos 
in alios excitasse velit juxta illud Horatii: 

. ' si vis me flere, dolendum • •( . ! 

Primum ipsi tibi, tunc tua me infortunia laedent. 

His praecipue locis utiles sunt Prosopopejae, 
id est fictae alienarum personarum Orationes. 
Mutae etiam res movent, aut cum ipsas per Apo- 
strophen! compellamus, aut cum ipsas loqui fin- 
gimus. Unde et producere ipsos qui periclitantur 
squallidos, atque deformes, et liberos eorum , ac 
parentes, et cruentum gladium, et vestes sangui- 
ne perfusas , et similia plerumqne ingentem in 
Tullii Orationibus habuerunt vim in ciendis afifec- 

tibus. Nuxnquam tamen longa esse debet misera- 
tio, nec sine causa dictum est a Tullio: nihil fa- 
cilius quam lacrymae inarescunt. Nam cum et 
veros dolores mitiget tempus, citius evanescat ne- 
cesse est illa , quam in dicendo Anximus , doloris 
imago. Ne patiamur igitur frigescere hoc opus , 
et affectum cum ad summum perduxerimus , re- 
linquamus; nec speremus fore, ut aliena quisquam 
diu ploret. Ideoque cum in aliis, tum maxime in 
hac parte debet crescere Oratio: quidquid enim 
non adjicit prioribus , etiam detrahere videtur ; et 
facile deAcit affectus , qui descendit. 


Observatio. 

Oratoris est non solum ut scribat, sed etiam 
ut memoriter dicat. Quapropter si quae jam tra- 
dita sunt scribentem adjuvant, quae mox traden- 
tur praesto erunt dicenti ; quibus eo magis in- 
tendendus animus est , cum iis quibusdam desti- 
tuti neque copiose scribere etiam possimus. 

Caput VI. 

De Memoria. 

» 

Omnis disciplina memoria constat, et fru- 
stra docemur, si quidquid audimus , praeteriluat. 
Neque immerito thesaurus inventorum, atque om- 


t 


nium Rhetoricae partium custos memoria a Tullio 
nuncupatur. Qui sit enim Oratori memoriae fruc- 
tus, quanta utilitas, quanta vis, quid me attinet 
dicere? Tenere .quae didiceris, quae ipse cogi- 
taris! omnes fixas esse in animo sententias 1 
omnem descriptum verborum apparatum ! Ita 
audire dicentes , ut illi non infundere in aures 
tuas orationem , sed in animo videantur inscribe- 
re. Soli qui memoria vigent sciunt quid, et qua- 
tenus, et quomodo dicant,- nam dum alia dicimus, 
etiam quae mox dicturi sumus intuenda sunt. 
Ita cum semper cogitatio ultra id, quod est lon- 
gius quaerere debeat , quidquid interim reperit 
quodam modo apud memoriam deponit. , quae 
media quaedam manus acceptum illud ab Inven- 
tione tradit Elocutioni. Sive igitur scribamus, 
sive loquamur, sive aliud quodcumque faciendum 
sit , si memoria desit , inopes semper erimus : et 
scriptorum lectio , et praeceptorum utilitas, et la- 
borum , studiique impensus, et omnia quae uber- 
rima Inventionis vis suppeditare poterit, fere 
inutilia erunt, nisi adjuventur memoria. Quantae 
igitur sit utilitatis memoria, nemo est, qui non 
videat: quapropter et in hanc Rhetorices partem 
incumbamus. 

§ 1 


Utrum ad rerbum sit ediscendum , an vim re- 
rum, ati/ue ordinem eomplicti satis sit. 

Hac de re non potest in universum pronun- 
tiari. Nam si memoria suffragatur , et tempus 
non desit , nulla me velim syllaba effugiat : alio- 
quin etiam scribere sit supervacuum. Idque prae- 
cipue in scholis obtinendum , atque in hanc con- 
suetudinem memoria exercitatione redigenda, ne 
nobis discamus ignoscere. Ideoque et admoneri, 
et ad libellum respicere vitiosissimum est, quod 
libertatem negligentiae facit: neque enim se quis- 
quam parum tenere judicat, quod ne sibi excidat 
non timet. Inde interruptus repetitionis impetus, 
et qui dicit ediscenti similis potiusquain dicenti, 
auditores opprimit. Praeterea plurimum Oratori, 
et cuilibet dicenti confert ita dicere , ut ea quae 
scripsit, aut memoriae mandavit non domi attu- 
lisse, sed ibi protinus sumpsisse judicetur; ac 
proinde juvat, ut quaedam etiam cogitantibus non- 
nunquam , et dubitantibus similes quaerere vi- 
deamur. 

Si vero aut memoria natura durior erit, aut 
non suffragabitur tempus, inutile erit ad omnia se 
verba alligare, cum oblivio unius eorum cujusli- 
bet aut deformem haesitationem aut etiam silenti- 
um inducat: tutiusque erit multo, comprehensis 
animo rebus ipsis , libertatem sibi loquendi reliu- 

qitere; si enim res bene provisa erit, verba non 
invita sequentur. Sed ne hoc quidem infirmae 
memoriae remedium est, nisi in iis,' qui sibi fa- 
cultatem aliquam dicendi ex tempore paraverunt, 
quod si cui utrumque defuerit, huic omittere om- 
nino actionum laborem , ac si quid in litteris va- 
let, ad scribendum potius suadebo convertere. 
Sed haec rara infelicitas erit, nec ullo modo to- 
leranda in discipulis. 

§• 2 - 

De artificiosa memoria. 

Fateor equidem hujus boni naturam esse 
principem : sed veluti in caeteris rebus ars et 
exercitatio ea, quae sunt jam in nobis orta ac 
procreata , educat atque confirmat ; ita etiam de 
memoria dicendum. Quare et illis, qui natura 
memores sunt, utilis erit haec institutio. Praeter 
naturalem memoriam , quae nostris animis insita 
est , et simul cum cogitatione nata , est etiam 
artificiosa , quam confirmat inductio quaedam, et 
ratio praeceptionis. 

Ac primo: si longior complectenda memoria 
fuerit Oratio, proderit per paries ediscere: hae 
vero non sint perexiguae ; easque deinceps repe- 
titus ordo conjungat. — Secundo: non est inutile, 
quo facilius haereant , aliquas apponere notas et 
signa, quorum recordatio commoneat, et quasi 
excitet memoriam. 

Tertio: illud neminem non juvabit iisdem, 
quibus scripsit , ceris ediscere. Sequitur enim 
vestigiis quibusdam memoriam, et velut oculis 
intuetur non paginas modo, sed versus prope 
ipsos , qui tum dicit similis legenti. Jam vero 
si litura, aut adjectio aliqua, aut mutatio inter- 
veniat, signa sunt quaedam , quae intuentes er- 
rare non possumus. 

Quarto: Cum plerumque animum velut otio- 
sum aliae subeant cogitationes, interdum exci- 
tandus est : ac proinde et expeditior, et potentior 
est ratio elata voce ediscendi quam tacite: dupli- 
ci enim motu memoria juvatur dicendi , et audi- 
endi. Sed haec vox sit modica, et magis murmur, 
ne citius, et frustra defatigemur. 

Quinto : in complectendis , continendisque 
iis, quae dicimus, multum valent divisio, et com- 
positio. Qui enim recte diviserit, nunquam pote- 
rit in rerum ordine errare; cum ita cohaereat 
omnis rerum copulatio, ut ei nihil nec subtrahi 
sine m anifesto intellectu, nec inseri possit. Etiam 
ea , quae bene composita erunt , memoriam serie 
sua ducent: sicut enim facilius versus ediscimus, 
quam prosam orationem , ita prosam vinctam 
quam solutam. 

Sexto : Non omittam quod quotidianis expe- 
rimentis deprehenditur , minime fidelem esse 
paulo tardioribus ingeniis recentem memoriam. 
Mirum jam dictu est, nec in promptu ratio, quan- 
tum nox interposita afferat memoriae firmitatis. 

Sive quiescit labor ille , cujus sibi ipsa fatigatio 
obstabat: sive maturatur, et veluti concoquitur, 
confirmatque memoriam idem illud tempus , quod 
esse in causa solet oblivionis. 

Septimo : Si quis denique a me unam , ma- 
ximamque artem memoriae quaerat, exercitatio 
est, et labor; multa ediscere, multa cogitare, et 
quotidie , et bene potentissimum est : neque enim 
ait Tullius, tam hebeti memoria fere quisquam 
est, ut nihil hae consuetudine , et exercitatione 
adjuvetur. 

Caput VII. 

De Pronuntiatione. 

Pronuntiatio a plerisque actio dicitur: sed 
prius nomen a voce, alterum a gestu videtur 
accipere: utraque tamen appellatione uti licet. 
Habet autem quandam miram in Oratoribus vim , 
atque potestatem: neque enim tam refert qualia 
sint, quae intra nosmetipsos composuimus, quam 
quo modo efferantur; nam ita quisque, ut audit, 
movetur. Quare nec probatio ulla, quae modo 
venit ab Oratore, tam firma est, ut non perdat 
vires suas, nisi adjuvetur asseveratione dicentis. 
Affectus omnes languescant necesse est, nisi 
voce, vultu, totius prope corporis habitu inardes- 
cant. Equidem vel mediocrem Orationem actionis 
viribus commendatam affirmaverim plus habitu- 

ram esse momenti , quam optimam illa eadem 
destitutam. Documento sunt scenici actores 
qui et optimis poetarum tantum adjiciunt gratiae 
ut nos infinite magis eadem illa audita, quam 
lecta delectent ; et vilissimis etiam quibusdam 
impetrent aures, ut quibus nullus est in Biblio- 
thecis locus, sit etiam frequens in theatris. Quod 
si in rebus, quas fictas esse scimus, et inanes tan- 
tum pronuntiatio potest, ut iram, lacrimas, sol- 
licitudinem afferat, quanto plus valeat necesse 
est , ubi et credimus ! Actio , ita sapientissime 
Tullius, una in dicendo dominatur : sine hac sum- 
mus Orator esse in numero nullo potest: mediocris 
hac instructus summos saepe superare. Huic pri- 
mas dedisse partes Demosthenes dicitur (cum 
rogaretur quid in dicendo esset primum) huic se- 
cundas , huic tertias — Ergo quomodo nobis per- 
ficienda vel comparanda sit , videamus. • — Cum 
sit autem omnis actio in duas, ut dixi, divisa 
partes: vocem, gestumi/ue , quorum alter oculos, 
altera aures movet, per quos duos sensus omnis 
ad animum penetrat affectus ; prius est de coce 
dicendum , cui etiam gestus accomodatur. 

§. i. 

De Voce. 

Non alia est ratio pronuntiationis, quam ip- 
sius Orationis; nam ut illa emendata, dilucida, 
ornata et apta esse debet, ita quoque pronunciatio : 

1. Emendata erit , id est vitio carebit , si 
fuerit os facile, explanatum, jucundum, urba- 
num, id est, in quo nulla neque rusticitas, neque 
peregrinitas resonet. Itaque sit ipsa vox primum, 
ut ita dicam, sana, quae scilicet firmitudinem 
habeat; deinde non subsurda, dura, rudis, rigi- 
da, vana, tenuis, mollis, acerba, pusilla, effe- 
minata: spiritus nec brevis, nec parum durabi- 
lis, nec in receptis difficilis. 

2. Dilucida erit pronuntiatio , primo si verba 
tota exegerit , quorum pars devorari , pars desti- 
tui solet a plerisque extremas syllabas non pro- 
ferentibus, dum priorum sono indulgent. Ut est 
autem necessaria verborum explanatio, ita om- 
nes computare, et velut enumerare litteras mo- 
lestum et odiosum. Secundo; si erit Oratio dis- 
juncta, id est, si observabitur, quo loco sustinen- 
dus, et quasi suspeudeudus sermo sit, quo depo- 
liendus. 

3. Ut Ornata sit pronuntiatio oportet, ut vox 
sit facilis, firma, dulcis, durabilis, clara, auri- 
bus sedens: ne sermo subsultet imparibus spatiis 
ac sonis miscens gravia acatis, elata submissis, 
atque ut opportune varietur. Ars porro variandi 
vocem tum gratiam praebet, ac renovat aures, 
tum dicentem ipsa laboris mutatione reficit: ut 
standi, ambulandi, sedendi, vices sunt, niliil- 
que horum pati unum diu possumus. Vitemus igi- 
tur illam, quae graece Movozoviu vocatur, una 
quaedam spiritus ac soni intentio. Vox autem 

ultra vires urgenda non est, nec volubilitate ni- 
mia confundenda quae dicimus, cui contrarium 
est vitium nimiae tarditatis. Promptum sit os, 
non praeceps: moderatum, non lentum. Spiritus 
quoque nec crebro receptus concidat sententiam, 
nec eo usque trahatur donec deficiat. Sed quod- 
cumque ex his vitium magis tulerim , quam quo 
maxime laboratur in scholis , cantandi ; quod in- 
utilius sit, an faedius nescio, ajebat Quintilianus. 

4. Apta esse debet pronuntiatio, scilicet iis 
quae dicimus , accomodata : est enim mentis in- 
dex , ac velut exemplar , at totidem quot illa 
mutationes habet. Itaque laetis in rebus plena , 
simplex, et ipsa quodammodo hilaris fluit; at in 
certamine erecta totis viribus , et velut omni- 
bus nervis intenditur. Atrox in ira, et aspera, 
ac densa, et respiratione crebra. In blandiendo, 
vel rogando lenis, et submissa; si suadeas, mo- 
neas, pollicearis, gravis sit. In metu, et vere- 
cundia contracta : in adhortationibus fortis , in 
disputationibus teres: in miseratione flexa, fle- 
bilis , et consulto quasi obscurior. Attollitur au- 
tem concitatis affectibus , compositis descendit 
pro utriusque rei modo , vel altius vel inferius. 

Scio , me in quibusdam frustra desiderare 
emendatam, dilucidam, ornatam atque aptam pro- 
nuntiationem , quippe quia aliquo laborant vitio, 
quod nulla fortasse arte vinci potest: sed nos de 
iliis loquimur , quibus non frustra praecipitur. 

§• 2 . 

De Oestu. 

Quantum gestus habeat in Oratore momenti 
satis vel ex eo patet, quod pleraque etiam citra 
verba significat. Quippe quia non manus solum , 
sed nutus etiam nostram declarant voluntatem, 
et in mutis pro sermone sunt. Quod si gestus, 
ac vultus ab Oratione dissentiant, tristia dice- 
mus hilares, affirmabimus aliqua renuentes, non 
auctoritas modo verbis deerit, sed etiam Ades. 
Ideoque Demosthenes grande quoddam speculum 
intuens componere actionem solebat. 

Gestus est moderatio quaedam vultus , et 
totius corporis motus, quae pronuntianti conve- 
nit , et probabiliora reddit ea quae pronuntiantur. 
In gestu vero maxime vultus dominatur. Hoc 
. supplices, hoc minaces, hoc blandi, hoc tristes, 
hoc hilares, hoc erecti, hoc summissi sumus; 
hoc pendent homines , hunc intuentur , hunc 
spectant etiam antequam dicamus: hic saepe pro 
omnibus verbis. Sed in ipso vultu plurimum 
valent oculi; quare oculorum magna est mode- 
ratio. Ipsi enim sunt , quorum tum intentione , 
tbni remissione , tum conjectu , tum hilaritate 
motus animorum apte cum genere ipso Oratio- 
nis significemus. Oculos, inquit Tullius , natura 
nobis, ut equo et leoni setas , caudam, aures ad 
motus animorum declarandos dedit. Quare in ac- 
tione secundum vocem vultus valet; is autem ocu- 


lis gubernatur. Multum et superciliis agitur ; nam 
et oculos formant aliquatenus , et fronti impe- 
rant. His contractis tristitia, diductis hilaritas, 
remissis pudor ostenditur. Maribus , labrisque 
non fere quidquam decenter ostendimus ; ta- 
metsi derisus, fastidium, contemptus significare 
solet. Nam et corrugare nares, et inflare, et mo- 
vere, et digito inquietare, et impulsu subito spi- 
ritum excutere , et diducere saepius , et plana 
manu resupinare indecorum est ; cum emunctio 
etiam frequentior non sine causa reprehendatur. 
In verbis quoque efferendis modicus esse debet 
labrorum motus , ore eniin magis quam labris 
loquendum est — Caput sit rectum , et secun- 
dum naturam : nam dejecto humilitas ; supino 
arrogantia; in latus inclinato languor; praeduro, 
ac rigente barbaries quaedam mentis ostenditur. 
Cura gestu concordet , et manibus ac lateribus 
consequatur adspectus enim semper eodem 
vertitur , quo gestus ; exceptis quae aut dam- 
nare aut non concedere , aut a nobis amovere 
oportebit. — Humerorum raro decens allevatio 
est, atque contractio. — Brachii moderata pro- 
jectio maxime decet: expatiatur eniin aliquando 
in latus , et ipsa quodammodo se cum gestu 
fundit Oratio. — Manus vero , sine quibus trunca 
esset actio , ac debilis, vix dici potest, quos mo- 
tus habeant. Caeterae partes loquentem adju- 
vant , hae , prope est ut dicam , ipsae loquun- 
tur. An non his poscimus, pollicemur, vocamus. 

dimittimus, minamur, supplicamus, abomina- 
mur, timemus, interrogamus, negamus et cae- 
tera ? Optime autem manus a sinistra parte in- 
cipit, in dextera deponitur, sed ut deponi, non 
ferire videatur. Tolli manum artifices supra ocu- 
los , demitti infra pectus vetant , jubentque ut 
manus cum sensu et incipiat et deponatur: ve- 
rum hoc non semper. — Manus sinistra nun- 
quam sola recte gestum facit , dexterae potius 
se frequenter accomodat, sive in digitos argu- 
menta digerimus, sive aversis in sinistram pal- 
mis abominamur , etc. — • Pectus ac venter ne 
projiciantur observandum ; incurvant enim pos- 
teriora et est otiosa omnis supinitas. — Latera 
cum gestu consentiant : faciunt enim aliquod et 
totius corporis motus , adeo ut Cicero plus illis 
agi, quam manibus ipsis putet. Foemur ferire et 
usitatum est, et indignantes decet, et excitat au- 
ditorem. — Denique pedis supplosio ut loco est 
opportuna in contentionibus aut incipiendis aut 
liniendis , ita crebra et inepti est hominis , et 
desinit auditores in se convertere. 

§• 3 . 

Quid observandum circa vocis usum , ac 
gestus ? 

Haec sunt vel illustramenta pronuntiationis 
vel vitia, quibus propositis multa cogitare debet 
Orator. Primum quid, apud quos, quibus prae- 

sentibus dicat: nam ut dicere alia aliis, et apud 
alios magis convenit , sic etiam facere. Quare vox, 
gestus, incessus et argumentis, et loco, et au- 
ditoribus debent accommodari. Igitur in laudatio- 
nibus (nisi funebres erunt) in gratiarum actione, 
exhortatione, similibusque, laeta, et magnifica, 
et sublimis sit actio. Funebres conciones , conso- 
lationes, et plerumque causae reorum tristes sint 
ac submissae. In senatu conservanda auctoritas , 
apud populum dignitas , in privatis modus. 

Singulae partes suam propriam habent actio- 
nem sive vocis, sive gestus; utrumque enim iis , 
quae dicimus , aptum esse debet. Sed generatim 
prooemio lenis convenit pronuntiatio, vox tem- 
perata , modestia in gestu , oculis eodem spectan- 
tibus, dummodo tamen ex abrupto non sit. — Nar- 
ratio magis prolatam manum , gestum distinctum, 
vocem sermoni proximam postulat. Argumenta- 
tio plerumque agilior , et acrior , et instantior est ; 
ideoque consentientem Orationi vult etiam ges- 
tum , ac vocem , id est fortem celeritatem. Epilo- 
gus si enumerationem rerum habeat , desiderat 
quamdam concisorum continuationem ; hinc in- 
standum quibusdam in partibus , ac veluti densan- 
da voce , ac gestu Oratio. Si vero ad movendos 
auditores est accommodatus flexum vocis, et fle- 
bilem suavitatem postulat; qua praecipue fran- 
guntur animi, quaeque est maxime naturalis. Il- 
la quoque mire facit in Peroratione velut defici- 
entis dolore, et fatigitione confessio. 

Quae de pronuntiatione , scilicet de voce , ac 
gestu dicta sunt, diligentissime serventur. Porro 
in iis , quae sunt actionis , ait Tullius, inest quae- 
dam vis a natura data: quare etiam hac imperiti, 
hac vulgus , hac denique barbari maxime commo- 
ventur. Verba enim neminem movent, nisi eum 
qiit ejusdem linguae societate conjunctus est, sen- 
tentiaeque saepe acutae , non acutorum hominum 
sensu praetervolant : actio , quae prae se motum 
animi fert , omnes movet, iisdem enim omnium 
animi motibus concitantur , et eos iisdem notis , et 
in aliis agnoscunt , et in se ipsi indicant. 

Conclusio 

secundae partis Rhetoricarum Institutionum. 

Quae de singulis Orationis partibus , de Me- 
moria, atque Pronuntiatione breviter praecepta 
sunt, satis esse arbitror, ubi discentium exercita- 
tio, studium , ac labor accedat. Hanc igitur oran- 
di praestantiam, qua nihil Dii immortales melius 
homini dederunt, et qua remota muta sunt omnia, 
et luce praesenti, et memoria posteritatis carent, 
toto animo petamus , nitamurque seinper ad opti- 
ma. Arduum quidem est tantum opus perficere: 
verum etiamsi quis summa desperet, pulchrum 
tamen est, ut Cicero ait, in secundis, tertiisque 
consistere. 

Discipulos id unum interim moneo Quintilia- 
ni verbis, ut praeceptores suos uon raiuus quam 
ipsa studia ament: et parentes esse non quidem 
corporum , sed mentium credant. Multum haec 
pietas confert studio. Nam ita et libenter audient, 
et dictis credent, et esse similes concupiscent: 
in ipsos denique coetus scholarum laeti , et ala- 
cres convenient. Emendati non irascentur, lau- 
dati gaudebunt. Ut sint carissimi, studio merebun- 
tur. Nam ut illorum officium est docere, sic ho- 
rum praebere se dociles, alioqui neutrum sine 
altero sufficiet. Et sicutl ... frustra sparseris se- 
mina nisi illa permollitus foverit sulcus : ita elo- 
quentia coalescere nequit, nisi sociata tradentis, 
accipientisque concordia 

Appendix 

de styli exercendi necessitate, ac fle praeceptis 
quae in imitatione Scriptorum tenenda sunt. 

]N"emo plane poterit litterariam assequi facul- 
tatem , si postquam Rhetoricae praecepta didice- 
rit, nunquam aut raro stylum exerceat scribendo. 
Quid refert scriptorum sensum Complecti, eorum- 
que etiam admirari praestantiam , si nihil unquam 
in publicam lucem proferre valeamus? Nonne 
maxime dedeceret, continuo mole praeceptorum 
obrutos juvenes nihil in stylo tractando , nihil in 
imitatione scriptorum exerceri , ita ut toto com- 
pleto Gymnasii cursu solam noverint longam 
praeceptorum seriem recitare, in scribendo vero, 
judiciumque de operibus ferendo hospites omnino, 
et peregrini videantur? Caeteros pudeat, si qui 
ita se litteris abdiderunt, ut nihil possint ex his 
ad communem fructum afferre. Caput est (inquit 
Tullius) quod, ut vere dicam, minime facimus ; 
est enim magni laboris, quem ft erumque fugimus : 
quam plurimum scribere. Stylus optimus , et prae- 
stantissimus dicendi effector , ac magister. Cogi- 
tanti vero mihi plures vobis prae manus habendos 
esse, ac interpretandos scriptores aetate, gene- 
re, ac virtute nequaquam pares, opportunum vi- 

sum est, quasdam generales veluti leges praescri- 
bere, quibus et imitationis vitia effugere, et ejus- 
dem assequi fructus possitis. 

I. Videndum quos imitemur : plerique enim 
sunt, qui similitudinem pessimi cu jusque, et cor- 
ruptissimi concupiscunt. Deinde in ipsis , quos 
elegerimus , quid imitandum sit considerari opor- 
tet. Nam in magnis quoque auctoribus incidunt 
aliqua vitiosa; atque utinam tam bona imitantes 
dicerent melius, quam mala pejus dicunt! Sed 
plerumque in pejora declinant, et proxima virtu- 
tibus vitia comprehendunt, ac pro grandibus tu- 
midi , pressis exiles , fortibus temerarii , simpli- 
cibus negligentes fiunt. — Noverat Quintilianus 
quosdam temporibus suis, qui, si quid modo lon- 
gius circumduxissent, jurabant Ciceronem ita lo- 
cutum fuisse: quippe se pulchre expressisse ge- 
nus illud caelestis hujus in dicendo viri, si in 
clausula posuissent esse videatur. Ergo primum 
quod imitatus est quisque intelligat ; et quare 
bonum sit, videat. 

II. Praeterea notandum quaedam minime esse 
imitabilia iis, quibus aut infirmitas naturae non 
sufficiat , aut diversitas repugnet. Neque cui te- 
nue ingenium est cola velit fortia, et abrupta : cui 
forte quidem, sed indomitum, amore subtilitatis, 
et vim suam perdat, et elegantiam, quam cupit, 
non assequatur. Nihil enim magis indecorum est, 
quam si mollia dure fiant. Suo quisque indulgeat 
ingenio : ut enim in caeteris , ita etiam in seri- 

bendo trahit sua quemque voluptas ; et alios sim- 
plicia, alios grandia, quosdam suavitas et qui- 
dam lepos , quosdam grave nescio quid , aut se- 
verum, et vehemens delectat. Ideoque videndum 
est, quo quemque maxime ipsa ferat natura. 

III. Id quoque vitandum (in quo magna pars 
errat) ne in oratione soluta poetas nobis , et his- 
toricos, vel in carminibus Oratores, et decla- 
matores imitandos putemus. Poetae enim duris 
cohibentur legibus, et ad certam pedum necessi- 
tatem alligati non semper propriis uti possunt 
verbis : ast quaedam non mutare solum , sed ex- 
tendere, corripere, convertere, dividere cogun- 
tur , et majori palam gaudent tum libertate ver- 
borum, tum figurarum licentia. Historia vero 
alere stylum molli, jucundoque succo potest: ve- 
rum et ipsa proxime poetis est, et ad narrandum 
scribitur, ideoque liberioribus verbis, et remo- 
tioribus figuris narrandi taedium vitat Sua cuique 
proposita lex, suus decor est. Nec Comoedia in 
cothurnos assurgit, nec contra Tragoedia socco 
ingreditur. Habet tamen eloquentia aliquid com- 
mune. Id imitemur, quod commune est. 

IV. Etiam hoc solet, incommodi accidere iis , 
qui se uni alicui generi dediderunt , ut si asperi- 
tas his placuit alicujus, hanc etiam in leni, ac 
remisso scribendi genere non exuant: si tenui- 
tas, ac nuditas, eamdem in asperis, gravibusque 
adhibeant argumentis 5 cum sint e contra alia le- 
niter, alia aspere, alia concitate, alia remisse 

dicenda, quorum omniuin dissimilia, atque diver- 
sa inter se ratio est. Itaque ne hoc quidem sua- 
serim uni se alicui proprie , quem per omnia se- 
quatur, addicere. Plurium potius bona ponamus 
ante oculos, ut aliud ex alio haereat, et quo quic- 
que conveniat, aptemus. 

V. Denique ne imitando decipiamur quaeri • 
potest , qui sint scriptores ad alenda primarum 
aetatum ingenia magis accommodati. Kgo, ait 
Quintilianus, et optimos quidem, etstatim, et 
seoaper proponam. Duo autem genera maxime ca- . 
venda pueris puto. Unum , ne quis eos antiquita- 
tis nimius admirator veterum lectione durescere 
velit; lient enim horridi, atque jejuni... Alterum 
quod huic diversum est , ne recentis lasciviae 
flosculis capti voluptate quadam prava deliman- 
tur... Firmis autem judiciis jamque extra pericu- 
lum positis suaserim et antiquos legere, ex qui- 
bus, si assumatur solida, ac virilis ingenii vis, 
deterso rudis saeculi squaliore, tum noster hic 
cultus enitescet; et novos, quibus et ipsis multa 
virtus adest, neque enim nos tarditatis natura 
damnavit. 

De Variis Latinorum Scriptorum aetatibus. 

Nostis jam eos esse eligendos scriptores, 
quos et sua commendat doctrina, et communis 
eruditorum consensus confirmavit: neque enim 
ex omnibus aetatibus , neque ex omni nota reci- 

piendi sunt. Non paria fuerunt saecula: optimis 
successere mala, malis pessima, pessimis emen- 
datiora, emendatioribus optima. Neminem latet 
quatuor fuisse latinae linguae aetates, nempe : au- 
ream, argenteam, aeneam ac ferream seu luteam . 

Aetas aurea linguae latinae incipit ab anno 
urbis conditae DX1V. desinit in annum DCCLXV1I. 
qui est aerae Christianae XIV. 

Aetas argentea incipit ab aerae Christianae 
anno XIV. desinit in annum CXV11. 

Aetas aenea incipit ab anno Christi CXVI1. 
desinit in annum CCCC. 

Aetas ferrea, ac lutea incipit ab anno Christi 
CCCC. desinit in saec. IX. 


Scriptores aetatis aureae , eorumque patria , 
aetas, stylus. 

Ennius. 

' * 

Ennius, Latinus poeta vetustissimus, natus est 
Rudiis , quod est oppidum Calabriae. Plurima 
scripsit, quae longa vetustate perierunt. Stylus 
ejus fuit horridior, incomptaque Oratio, ut illis 
temporibus. De eo rogatus Virgilius quid senti- 
ret , respondit , se aurum colligere de stercore 
Ennii. Ovidius scripsit : Ennius ingenio maximus, 
arte rudis. Et Quintilianus ait : Ennium sicut sa- 
cros vetustate lucos adoremus , in quibus grandia 
et antiqua robora jam non tantam habent speciem, 

quantam Religionem. Hujus scriptoris fragmenta 
tantummodo supersunt apud Ciceronem, Quinti- 
lianum, Senecam, Gellium, Macrobium, et ve- 
teres grammaticos. 

Pacuvius, 

Pacuvius, Ennii sorore natus, Brundusinus 
fuit. Scripsit Tragoedias, quarum nunc extant 
tantummodo fragmenta , gravitate sententiarum , 
verborum pondere et auctoritate personarum cla- 
rissimas. Stylus ac nitor desiderantur , qui non 
illi, sed temporibus defuerunt. 

Caecilius. 

Caecilius, poeta Comicus Ennii contuberna- 
lis , natione Gallus. Cicero eum vocat malum La- 
tinitatis auctorem. Horatius eum laudat a gravi- 
tate , et Varro ei palmam in Comicis argumentis 
concedit. 

, Plautus. 

M. Accius Plautus, natione Umber, Comoedias 
scripsit Excelluit Latinae linguae puritate : tamen 
sales plerumque invenustos , et suos male torna- 
tos numeros notavit Horatius in arte Poetica. 
Obiit a. u. c. 470. Umbriae. Est plenus facetiis, et 
omnium festivissimus. Varronis sententia Plau- 
tus in sermonibus palmam poscit 
Cato. 

M. Portius Cato ex Tusculano municipio na- 
tus est, Quinto Fabio Maximo primum Consule. 
Scripsit historiam, et libros de originibus rerum, 

item de re rustica, -et alia. Reliquit plurimas Ora- 
tiones , quibus omnes Orationis virtutes ine- 
rant. Ex his solus liber de re rustica superest: 
aliorum scriptorum aliquot solummodo fragmenta. 
Fuit stoicus , sed summa humanitate. Linguam 
graecam in senectute didicit. Mortuus est annis 
86. ante Ciceronem Consulem. Praeter Tullium , 
qui passim in scriptis suis ejus mentionem facit , 
summis laudibus etiam Livius, Plinius et Vale- 
rius Maximus variis in locis eum praedicant. 

Terentius. 

\ 

Terentius, natus Chartagine a. u. c* 560, 
auctor est Latinitatis tersissimus. Utinam sernper 
castigatus! In pingendis hominum moribus, et 
arte coagmentandae fabulae caeteros vincit Co- 
micos. De illo scripsit C. Caesar: 

Tu quoque tu in summis, o dimidiate Menander 
Poneris, et merito puri sermonis amator. 

Lenibus atque utinam scriptis adjuncta foret vis 
Comica, ut aequato virtus polleret honore 
Cum Graecis, neque in hac despectus parte jaceres. 
Unum hoc maceror, et doleo tibi deesse, Terenti. 

Ijueretlus Carus. 

Lucretius Carus insignis est ob Latinum 
sermonem, et sententiarum gravitatem. Versus 
habet paulo horridiores, interdum obscoenos, et 
impios. Scripsit Physica. (N. Romae. U. C. 658.) 

Catullus. 

Catullus , Veronensis, natus a. u. c. 667. Scri- 
psit odas , elegias, epigrammata. Latinitate pu- 

rus, saepe obacoenus, et mordax. Scripsit de pas- 
sere suae Lesbiae, et alia multa. Eum doctum ap- 
pellat Tibullus, elegantissimum poetarum Gellius. 
Ovidius de illo cecinit L. 3. Eleg. 15. 

Mantua Virgilio gaudet, Verona Catullo. 

Vlrglllua. 

Viryilius Maronem quemdam figulum opifi- 
cem patrem habuit. Natus Aude vico agri Man- 
tuani, anno U. C. 684. Primum apud Latinos inter 
poetas locum obtinet sublimitate, puritate, nito- 
re. De illo scripsit Juvenalis: 

Conditor Iliadis cantabitur, atque Maronis 

Altisoni dubiam facientia carmina palmam. 

Praeter Aeneidem, Bucolicam, et Georgicam 
scripsit aureo plane stylo , ac nitore. 

Horatius. 

Horatius quinque post Virgilium annis editus 
Venusii in Apulia. Omn»a ingeniose, splendide, 
luculenter scripsit. Lyricorum Latinorum prin- 
ceps, et Quintiliani judicio fere solus legi dignus. 
Praeter odas satyras quoque et Epistolas scripsit 
ad notandos hominum mores praecipuas. Inter 
Epistolas eminet illa ad Pisones de arte Poetica. 
Ubique lepidissimus , elegantissimus. De illo 
OVidius: 

Et tenuit nostras numerosus Horatius aures , 

Dum ferit Ausonia carmina culta lyrS. 

Propertius et Tibullus. 

Propertius et Tibullus nati sunt circa annum 
U. C. 710, uterque poeta melior, quain castigati- 

or. Propertius ex Umbria magni spiritus, et poe- 
ticae eruditionis copia insignis: quem facundum 
et lascivum Martialis, blandum ac tenerum Ovi- 
dius vocat. Tibullus Elegiographus, natus Romae, 
ingenio facili, egregia forma, amplo patrimonio 
nobiliores civitatis sibi conciliavit. Familiariter 
dilexit Horatium , et Ovidium. In amores , et de- 
licias paulo proclivior. Obiit virenti adhuc aetate 
Eum ut elegantem et tersum commendat Quinti- 
lianus. 

Ovidius. 

Ovidius patriam habuit Sulmonem, urbem Pe- 
lignorum in Italia a. U. C. 751. — Amoenus vates, 
copiosus , ingeniosus , et illaborata facilitate gra- 
tus. Poetarum ingeniossimum appellat Seneca Na- 
sonem. Ejus Medaea (tragoedia deperdita) ait Quin- 
tilianus, videtur mihi ostendere, quantum vir ille 
praestare potuerit, si ingenio suo temperare, 
quam indulgere maluisset. 

Gratius Faliscus. 

Gratius patria Faliscus , poeta Latinus , Ovi- 
dii aequalis carmen epicum edidit graeco nomine 
xvvtjytuxov , in quo de Venatione agit, ceu de ca- 
num, et equorum , quibus in venando utimur, 
educatione, et cultu, de instrumento venatorio, 
de ratione venandi etc. De illo scripsit Ovidius 
(4. ex Pont. ep. ult. v. 34.) 

Aplaque venanti Gratius arma daret 

Publius. 

Publius Syrus origine, Mimographus poeta 
L. Julio Caesari familiaris scripsit mimos quos* 
dam sententiis acutis, gravibus et dignis, quae a 
pueris ediscantur. Obiit anno circiter XLIII. ante 
Christum. 

Caesar. 

Julius Caesar non modo belli , sed etiam domi 
laude ingenii clarissimus, optimus Orator, poeta 
etiam valde bonus. Satis ostendunt quam fuerit in 
scribendo felix, et latine sciens, quae adhuc su- 
persunt Commentaria de bellis a se gestis Gallico, 
et Civili, in quibus et sermonis nitorem lucidissi- 
mum, et rerum mirabilem perspicuitatem nemo 
satis pro dignitate unquam laudaverit. 

Cicero. 

M. Tullius Cicero natus est Arpini an. u. c. 
DCXLVII. ante Christum CI1I. Romae educatus 
magistros habuit partim ibi, partim in Graecia 
doctissimos viros. Attigit etiam Poeticam, et quae- 
dam carmina composuit non invitis omnino Musis, 
sed singularis fuit, atque eximia eloquentiae facul- 
tas , qua maxime excelluit, et Romanorum omni- 
um tum ante, tum post se disertissimus evasit. 
Plurima scripsit, quorum major extat pars, mul- 
tos libros de Eloquentia, et de Philosophia, ele- 
gantissimas epistolas, et divinas Orationes mul- 
tas, tanta sermonis elegantia, et nitore, tam sin- i 
gulari facundia , ut non immerito ab hominibus ae- 

tatis suae regnare in judiciis dictus sit j apud pos- 
teros tero id sit consecutus , ut Cicero jam non ho- 
minis, sed eloquentiae nomen habeatur , ait Quin- 
tilianus, et addit: ille se profecisse sciat, cum si- 
bi Cicero valde placuerit. (1. 10. c. 1.) Occisus est 
annos natus LX1V. cum a vilia sua prope Capu- \ 

am ad inare, fugae causa, lectica deferretur, ju- 
bente Antonio, quem Pliilippicis suis summopere 
irritaverat. 

Cornifici «i«. 

Q. Cornificius ex Romana plebe , collega fuit 
Ciceronis in auguratu , et competitor in Consula- 
tu; ad quem extant multae epistolae 1. 12. fam. 

Hunc aliqui putant auctorem librorum quatuor, 
qui inscribuntur Rhetoricorum ad C. Herennium ; 
multisque ac dignis laudibus cumulant. 

Cornelius ATepos, 

Cornelius Nepos aureae aetatis scriptor vere 
aureus patria fuit Veronensis ex Romana familia. 

Floruit Ciceronis temporibus , Latinamque linguam 
plurimis scriptis illustravit , ex quibus unum tan- 
tum liber, et ne hic quidem integer aetatem tu- 
lit, de Vitis excellentium Imperatorum. Ejus nito- 
rem, elegantiam, et puritatem, qui laudare ve- 
lit, actum egerit, cum vel unius pagellae lectio 
sermonis amatorem satis, superqne alliciat, et in 
sui admirationem trahat. De eo luculentissime 
Tullius in Bruto. 


Digitized by Google 


88 


SfkllURillIS, 

Crispus Sallustius Ciceronis fere aequalis, 
ejusque inimicus, obiit anno ante Christum uatuin 
27. circiter: scripsitque multa tanta laude histori- 
cae veritatis, quanta profligatae vitae laboravit in- 
famia. Scripsit libros historiarum pop. Rom. quo- 
rum fragmenta tantummodo aliqua supersunt, et 
de conjuratione Catilinae, ac bello Jugurthino, 
dicendi genere gravi , acuto , ac conciso , Cato- 
nis coloribus, brevitate Thucididis, et sua im- 
mortali velocitate, ut ait Quintilianus. Ejus scrip- 
ta tamen Asinius Pollio apud Svetoniuin reprehen- 
dit , ut nimia priscorum verborum affectione ob- 
lita. 

Hirtius. 

A. Hirtius vel Oppius consul fuit Romae cum 
Pansa , quocum ab Antonio caesus est. Hic auc- 
tor est libri octavi de bello Caesaris Gallico : item 
de Africano et Alexandrino. Liber de bello Afri- 
cano horum omnium est elegantissimus. De bello 
autem Hispaniensi liber longe inferiore stylo est 
conscriptus. 

XjIvIhs. 

T. Lirius Patavii natus ante Ch. anno 59. Ro- 
mae diu vixit sub Augusto et Tiberio, et obiit demuin 
in patria an. post Ch. 18. Romanam scripsit histo- 
riam ab initio ad sua usque tempora libris 140, ex 
quibus vix 45 supersunt: periere caeteri magno 
damno historiae, ac litterarum. Eum disertissi- 


mum virum Seneca appellat, et Tacitus veterum 
auctorum eioquentissimum. Quintilianus autem 
ejus lacteam ubertatem laudat , et eum in narran- 
do mirae jucunditatis, clarissimique candoris, 
tum in concionibus supra quam enarrari possit, 
eloquentem praedicat. Mirum vero, quod narrat 
Plinius, fuisse, qui usque a Gadibus illius visendi 
causa Romam veniret, visoque abiret statim: qua- 
si in urbe domina terrarum , ac populorum majus 
esset miraculum vir unus , quam opes reliquae , 
et potentia. 

Phaedrus. 

Phaedrug origine Thrax, libertus Augusti, 
floruit sub Tiberio. Lucet in eo nativus quidam 
Latini sermonis lepo6 , aureo Augusti saeculo di- 
gnissimus. 

Cornelius Severus. 

Cornelius Severus poeta, et declamator Au- 
gusti tempore, scripsit bellum Siculum, sed im- 
perfectum reliquit, teste Quintiliano (1. 10. c. l.a. 
med.) atque id ipsum excidit. Praeterea carmen 
de Aetna, ut colligitur ex Seneca, quod extat. 
Kst etiam quoddam fragmentum, quod ejus nomi- 
ne circumfertur de morte Ciceronis. A Quintili- 
ano dicitur melior versificator, quam poeta. 

Pedo, 

Pedo Albinoranus poeta heroicus , ut ex Quin- 
tiliano cognoscimus (1. 10. c. 15.) vixit Augusto 
imperante. A Martiale accensetur epigrammatum 

. lasciviorum scriptoribus. Fabulatorem elegantis* 
simum eum appellat Seneca, et sidereum Ovidius, 
fortasse etiam quia de caelo, et sideribus quae* 
dam scripserit. Porro ex ep. 10. ejusdem de Pon- 
to v. 71. intelligimus eum conscripsisse Thesei 
res gestas. Condidit etiam de navigatione Caesa- 
ris germanici Carmen. 

Vitruvius. 

M. Vitruvius Pollio peritissimus Architecto- 
nicae artis, de ea scripsit libros decem ad Au- 
gustum Imp. cum aetate jam provectus esset, 
floruissetque sub Julio Caesare. Ejus stylus ple- 
bejus subinde est, et illa latinae linguae aetate 
fere indignus', nec tamen propter antiquitatem 
condemnandus. Habet praeterea loca quamplurima 
intellectu maxime difficilia, circa quae plurimi 
celebres viri cum magnopere desudarint, non 
modo assequi veram eorum sententiam hactenus 
non potuerunt, sed spem quidem vix ullam reli- 
quisse videntur fore aliquando, ut intelligi peni- 
tus a quoquam possint; quod tamen non scripto- 
ris vitio vertendum est, sed dolendum, neminem 
ex antiquis, qui de architectura scripsere, prae- 
ter unum Vitruvium ad nos pervenisse, cujus 
adjumento ille multo facilius illustrari potuissat. 

Manilius. 

Manilius postrema augusti aetate vixit, scrip- 
sitque eruditum, ac jucundum poema Astrouo- 
micon , stylo illorum temporum non indigno. 


91 


Taro. 

M. Terentius Varo, civis Romanus, Ciceronis 
aetate, fuit Romanorum omnium eruditissimus, 
quo nemo unquam doctior, ne apud Graecos qui- 
dem, nedum apud Latinos. Plurimos doctissi- 
mosque scripsit libros de lingua latina, et alia 
quamplurima, quae fere omnia periere. Obiit pro- 
pe nonagenarius , cum anno aetatis suae octuage- 
simo octavo adhuc scriberet. 

Aaeontus Pedinnug. 

Asconius Pedianus, Patavinus, grammaticus 
doctissimus , scripsit breves commentarios in 
quasdam Orationes Ciceronis, qui adhuc extant, 
stylo puro, et supra grammaticum, suaque aeta- 
te non indigno. Servius enim scribit vixisse eum 
tempore Virgilii, quod plerique alii confirmant: 
neque confundendus hic est cum altero Pediano 
historico. 

Observatio. 

Ex his aetatis aureae scriptoribus supra ce- 
teros eminent (eruditorum judicio) Terentius , 
Catullus, Caesar, Nepos, Cicero, Virgilius, Ho- 
ratius, Ovidius , T. Livius, Sallustius; sed hic 
quidem verborum novator est, ideoque non om- 
nibus ingeniis aptus. 

Scriptores aetatis argenteae. 

Senecae. 

Seneca nomen duorum in litteris illustrium 
virorum. Primus vixit sub Augusto , et Tiberio. 
Cordubensis erat. Tragicam ignorat artem. Am- 
pullosa sunt ejus carmina, plerumque tamen plena 
spiritus et ardoris. Latinitas non ignobilis: multo 
praestantior fuisset, si ingenium suum temperas- 
set. — Alter sub Nerone vixit: Egregius vitio- 
rum insectator fuit. In hoc ingenium facile, et 
copiosum , plurimum studii , multarum rerum 
cognitionem, multas clarasque sententias inve- 
nies. Sed in eloquendo corrupta pleraque, atque 
in eo perniciosissima videbis, ut ait celeberrimus 
Rhetor et judex Quintilianus, quod abundant 
dulcibus vitiis. Neronis magister fuit, et fama 
studiorum, et ingenti divitiarum copia valde in- 
claruit. Deinde suspicione conjurationis in disci- 
pulum Imperatorem ab eo addactus ad mortem, 
incisis venis periit. 

Celsus Aurvlluft- 

Celsus Aureliu» floruit sub Tiberio principe. 
Rhetoricam multo quam antea diligentius expli- 
cavit , de re militari accuratissime scripsit , nul- 
lumque pene disciplinae genus intactum reliquit. 
Sed ex ejus scriptis ad nostra tempora nihil per- 
venit praeter octo elegantissimos de re medica 
libros. Meruit propter Styli nitorem , et purgatis- 

simam Latinitatem, ut medicus Cicero, et prop- 
ter medicae artis peritiam, ut Latinus Hippocrates 
ab eruditis appellaretur. 

Vellejus Paterculus. 

Vellejus Paterculus, eques Romanus, variis 
muneribus functus denique a Tiberio Praetor fac- 
tus, scripsit duobus libris historiam compendia- 
riam de rebus Romanis usque ad excessum Liviae, 
conjugis Augusti, stylo plane Latino, et eleganti, 
sed adulationis pleno. Cum in Sejani amicitiam 
receptus esset, ab eodem Tiberio quinquagena- 
rius occisus est. 

Columella. 

Columella patria Gaditanus, sub Claudio Imp. 
floruit, scripsitque de re rustica libros duodecim, 
quorum decimus de cultu hortorum heroico car- 
mine constat: item librum de arboribus: omnia 
latine, nitide, et eleganter. 

Juvenalis. 

Jueenalis poeta Aquinas doctus , et eloquens 
in suis Satyris majestatem , et aculeos interdum 
declamatorios habet: minus Horatio politus, ac 
pressus, Persio uberior est. Floruit sub Tra- 
jano. Cave illum nisi expurgatum legas. 

Martialis. 

Martialis , patria Hispanus , sed Romanus ci- 
vis, sub Trajano scripsit epigrammata multis sa- 
libus aspersa, saepe etiam obscoenitatibus, quas 
nimis aperte aliquando pingit. Ingeniosum , acu- 


tum, acrem eum laudat Plinius secundus. Sane 
ejus latinitas longe purior est, et nitidior, quam 
ab homine Hispano expectari potuisse, aut aeta- 
tem suam dedecere videatur. Si obscoena deleas 
Epigrammata , mores , et ingenium perpolire 
potest. 

Frontinus. 

Julius Frontinus , Romanus Patricius, floruit 
sub Domitiano, Nerva, et Trajano. Scripsit de 
Aquaeductibns Commentarium satis purum, ca- 
stigatum, et Latinum, qui et hodie extat, a Jo- 
anne Poleno summa cura illustratus. Alius ab hoc 
est Julius Frontinus , qui de agrorum qualitate, 
ac limitibus, item de coloniis scripsit, et iste 
tamen stylo decurrit satis expedito , et nitido ; et 
si quaedam vocabula excipias artis propria, nihil 
fere ostendas , quod aures Latinae consuetudini 
assuetae valde fastidiant. 

Plintl. 

Plinius secundus philosophia naturalis scien- 
tia, et omni genere doctrinarum insignis vixit 
temporibus Vespasiani. Noctibus , et subcisivis 
horis scripsit 37 libros de rerum natura. Periit 
in Vesuvii montis incendio, dum ejus causa inda- 
gare cupiebat. Plinius Junior scripsit epistolas, 
et panegyricum in laudem Trajani Imperatoris. — 
Prioris est locutio Latina quidem, sed compo- 
sitione asperior subinde, et obscurior; alterius 
planior, suavior, nitidior. Apparet tamen in utro- 

que flexus quidam linguae ab aurea puritate paul- 
latim declinantis. 

Svetonlus, 

Svetonius Tranquillus, grammaticus et Rhe- 
tor Romanus, scriptor emendatissimus, et can- 
didissimus, Plinii junioris amicus, scripsit stylo 
eleganti, et erudito 12. priorum imperatorum vi- 
tas; librum de illustribus Grammaticis; alterum 
de claris Rhetoribus, quae omnia extant. Vitae 
quorumdam Poetarum, ut Horatii, Lucani, Ju- 
venalis : libellus item de viris illustribus ejusdem 
Svetonii sint , nec ne , disputant Critici , aliis af- 
firmantibus , aliis negantibus. 

Tacitus, 

Cornelius Tacitus, aequalis ac familiaris Plinii 
Junioris, sub Vespasiano, Domitiano, Nerva, 
Trajano, et Hadriano vixit. Historiam Principum 
conscripsit ab Augusto usque ad Hadrianum, 
quae ad nos haud integra pervenit. Scripsit et de 
claris Oratoribus ; praeterea vitam Agricolae so- 
ceri sui; item de moribus, ac situ Germanorum: 
atque haec omnia stilo sublimi, presso, arguto, 
et sententioso. 

Lucanus, 

Lucanus Cordubensis vixit sub Nerone , cu- 
jus jussu periit aetatis suae anno 27, scripsit he- 
roico carmine bellum civile Pompeji, et Caesa- 
ris, quod Pharsalia nominatur, et alia plura. Di- 
ctio ejus Latina, et pura est, et carmina magni 

spiritus. Sed quod ,ad poeticam vim attinet , mul- 
ti eum oratoribus magis , vel declamatoribus ad- 
numerari dignum censent, quod historiam , non 
poema composuisse videatur; quorum est prin- 
ceps Quintilianus cum alioquin ardentem , et con- 
citatum , et sententiis clarissimum esse dicat. 
Martialis eum de se loquentem in epigrammate 
inducit : 

Sunt quidam, qui me dicunt non esse poetam; 

Sed, qui me vendit, bibliopola putat. 

Petronius. 

Petronius Arbiter , Civis Romanus praedives, 
Neronis familiaris, sectis venis vitam finivit. Scri- 
psit satyricon, quo corruptissimos suorum tempo- 
rum mores insectatur eleganti quidem, et polito 
dicendi genere , verum totum obscoenitatibus as- 
perso , ut non sine pudoris detrimento legi pos- 
sit. Oblivione, et execratione dignus. 

Persius. 

Persius Flaccus Volaterris in Etruria floruit 
sub Nerone. Satyras scripsit multo quidem sale, 
et acumine , non minori obscuritate , adeo ut 
affectasse eum quidam putent, et in eo dedisse 
operam , ut minus intelligeretur. 

Silius, 

Silius Italicus, Orator et poeta Consularis, 
quo anno occisus est Nero consulatum gessit: 
et obiit in secessu Campaniae ex inedia. Sub Do- 
mitiano de secundo bello Punico poema composuit. 

latine quidem, sed parum poetice, et majori 
cura quam ingenio. Virgilium imitari studuit, sed 
ionge abest. 

Statius. 

Papinius Statius , patria Neapolitanus, floruit 
Domitiani temporibus. In Sylvis suis eruditum se 
ostendit: in Thebaide sublimem; in Achilleide 
blandum se praebuit. Alicubi ardentior videtur, 
et inflatior. 

Valerius. 

Valerius Flaccus e Setia, Campaniae urbe, or- 
tus, obiit Patavii sub Domitiano. Scripsit Argo- 
nauticon heroico carmine. Poeta nobilis, et uno 
fortasse Virgilio minor. Statio purior et melior est. 

r 

Claudianus- 

Claudianus in Aegypto natus, floruit in line 
saeculi Christi IV. scripsitque multa poetico plane 
spiritu, foecnnditate , et amoenitate. Si pauca 
quaedam excipias, quae illam, qua .vixit, aetatem 
redolent ad sequiora vertentem , dignus est , qui 
inter antiquiores Latini carminis Artifices enu- 
meretur. Statuam aeneam in foro Trajani meruit 
ob laudem poeticae facultatis. Quibusdam Religio, 
ni Christianae addictus creditus est: sed negat 
inter afios I). Augustinus. 

Quintilianus. 

Quintilianus, rhetor Hispanus, Domitiani tem- 
poribus primus Romae publice Rhetoricam docuit 
summa ingenii , eloquentiae , ac doctrinae fama. 

Scripsit de arte Rhetorica, et de causis corruptae 
eloquentiae, quae perierunt. Aetatem tulit, feret- 
que in posterum praeclarissimum opus De Insti- 
tutione Oratoria duodecim libris constans , copio- 
sum , eruditum , planeque Latinum : durabit tam- 
diu, quamdiu litterae extabunt, et colentur. Mar- 
tialis de illo scripsit: 

Quintiliane vagae moderator summe juventae; 

Gloria Romanae, Quintiliane, togae. 

Florus. 

L. Anneus Florus vixit initio secundi saeculi 
Christi. Historiae Romanae compendium ab urbe 
condita usque ad Augustum scripsit. Ejus stylus, 
ut historici, floridus est, amoenus, et ad poeticum 
valde accedens : Latinitas vero, paucis quibusdam 
exceptis, non omnino damnanda. 

Curtius. 

Q.Curtius Rufus, historicus insignis, res gestas 
conscripsit Alexandri Magni. Quo tempore floruerit 
non satis constat ; neque tamen de ejus historiae 
elegantia et nitore dubitari potest. 

£ollnus. 

Julius Solinus, patria Aegyptius, Romae vixit, 
scripsitque librum de variis rebus memorabilibus, 
qui Polyhistor inscribitur; in quo multa ab aliis 
scriptoribus excerpsit, praesertim a Plinio.. Extat 
etiam fragmentum carminis de variis maris fini- 
bus. Affectatus ejus stylus est, incomptaque lo- 
cutio. Quo tempore vixerit, non satis constat. 

Observatio. 

Supra caeteros hujusce aetatis argenteae 
scriptores eminent Celsus, Vellejus, Columella, 
Senecae, Plinii, Svetonius, Juvenalis, Quintilia- 
nus, Florus, Curtius. 

Scriptores aetatis aeneae. 

• 

Justi iius. 

Justinus historicus cujusdam Trogi Pompeii 
historici disertissimi libros de universo orbe , 
sed praesertim de Graecis in Epitomen redegit. 
Incerta aetas, in qua floruit. Sunt qui cum D. 
Justino martyre, sed perperam confundant. Sty- 
lus certe ejus aurea magis aetate dignus videtur, 
quam aenea. 

Terentianus. 

Terentianus Maurus, Grammaticus, natione 
Afer, scripsit poema vario carminum genere, de 
syllabis, litteris, pedibus, metris. Hunc suavissi- 
mum grammaticum appellat Muretus. Est scrip- 
tor aetatis incertae, sed tamen paulo post Mar- 
tialis tempora floruisse videtur. 

Apulejus. 

L. Apulejus ex Madaura Africae urbe oriun- 
dus , Orator, jurisconsultus et Philosophus Pla- 
tonicus floruit saeculo Christi II. circa tempora 
M. Antonini Philosophi, scripsitque multa, quo- 

7 ‘ 


Digitized by Google 



100 


rum pleraque extant , inulta etiam dicendi copia , 
acumine, et doctrinae, eruditionisque apparatu. 
Stylus tamen ejus innovandi lascivia nimium pru- 
rit, plerumque affectatus, et audax, nec imita- 
tione dignus. 

Gellius. 

A. Bellius, Romanus, grammaticus, vixit sae- 
culo Christi II., sub Imp. Hadriano, et Antonino 
Pio. Scripsit Noctimn Atticarum libros viginti, 
h. e. commentationes hibernis noctibus lucubrari 
coeptas, dnm Athenis studiorum causa versare- 
tur, continuatas vero etiam postquam Romam 
rediit : opus varia electaque omnis antiquitatis 
eruditione tum grammatica, tum historica, tum 
philosophica refertum : in quo legendo et delecta- 
tionis , et utilitatis uberrimus fructus capi potest. 
Non est tamen ejus latine loquendi ratio ubique 
imitanda. Est enim antiquae dictionis nimis stu- 
diosus; et a priscis, durisque scriptoribus, quos 
assidue habebat in inanibus, ejus nimium Oratio 
colorem traxit : quasdam praeterea voces solus 
ipse usurpavit. 

Censorinus. 

Censorinus, Romanus, grammaticus quidam ■ 
suae artis doctissimus , ut eum vocat Priscianus 
(1. 1. pag. 544.) , qui floruit circa a. Ch. 240. Scri- 
psit libellum d 6 Die Natali, selecta etiam eruditio- 
ne , et doctrina illustri ; stylo ut grammatici , et 
illis temporibus satis culto et nitido. Eum laudat 

etiam Sidonius. (I 11 ep. ad Polem, praefixa car- 
mini 14.) 

Cyprianus. 

S. Cyprianus, Afer, Cartaginensis, et illius ur- 
bis Episcopus, illustris Christi martyr pro fide, 
et Ecclesia Dei, constantissime mortem obiit sub 
Valeriano , et Gallieno a. Ch. 258. De eo Lactan- 
tius (1.5.2. 1. sub fin.) Unus igitur praecipuus, 
et clarus extitit Cyprianus, yuoniam et magnam 
sibi gloriam ex Artis Oratoriae professione quae- 
sierat, et admodum multa conscripsit in suo gene- 
re admiranda. Erat enim ingenio facili , copioso , 
suavi et (quae sermonis est maxima virtus) 
aperto: ut discernere nequeas , utrum ne ornatior 
eloquendo , an facilior in explicando , an potentior 
in persuadendo fuerit. Haec Lactantius. — Ejus 
tamen Latinitas pro illis temporibus, et ut Afri 
hominis, et Tertulliani scriptis summopere de- 
lectati (adeo ut quoties eum posceret, soleret di- 
cere da magistruni) satis nitida, et, ut dicam, 
casta est: Tongeque abit ab Tertulliani ferreo sty- 
lo, et novatione verborum. Hier. ep. 13. ad linem: 
Cyprianus instar fontis purissimi dulcis incedit, 
ac placidus. 

Arnobium. 

Arnobius, Natione Afer, religione Christianus, 
professione Rhetor, floruit sub fine saeculi Christi 
tertii, Diocletiano Imperatore. Siccae in Africa 
diu docuit , habuitque discipulum Lactantium. 


Scripsit adversu s gentes libros septem , eruditis- 
simos et eioquenlissimos, quibus Gentilium theo- 
logiam , et Religionem acriter insectatur, et salse 
admodum irridet. Ejus stylus assurgit ubique, 
ferturque , velut torrens magno impetu : sermo 
ut illis temporibus castigatus , verbis ex antiquo , 
probatoque usu acceptis refertus ; subinde tamen 
novis occurrentibus, vel audacius deductis, ut 
vel vulgarem nasum habenti redolere Africam 
facile possint. Hier. ep. 13. ad finem ait : Arno- 
bius inaequalis , et nimius , et absque operis sui 
partitione confusus. 

Ausanlua. 

Ausonius magnus , grammaticus , et Rhetor 
sui semporis doctissimus, poeta etiam elegans, 
et ingeniosus patriam habuit Burdigalam, Aquita- 
niae urbem, a. Ch. 392. Extant ejus carmina varii 
generis, atque argumenti; quaedam etiam prosa 
Oratione scripta, praecipue Oratio ad Gratianum 
Imp. cujus fuit praeceptor , in qua gratias ei agit 
pro delato Consulatu; in quibus omnibus apparet 
studiosissimum fuisse, atque in omni Latinae, 
ac Graecae eruditionis 'genere apprime versa- 
tum, et in optimorum scriptorum lectione assi- 
duum : licet subinde a puritate verborum , ac 
phrasium Latini sermonis discedat , et saeculum 
prodat, in quo scripsit, plerisque nihilominus 
suae aetatis, multis etiam superioris temporis 
scriptoribus sine dubio praeferendus. 

STemesIanua. 

Nemesianus Carthaginensis , poeta elegantis- 
simus, scripsit halieutica, cynegetica, nautica et 
bucolica. Versibus plane nitidis , styloque puro , 
ac latino temporibus Cari, Numeriani, et Carini, 
et omnibus coronis illustratus emicuit. Extant 
ejus Cynegeticon carmen , quod Cari filiis in- 
scripsit, et Eclogae quatuor, quas quidem non 
desunt, qui illi abjudicent, etCalpurnii.esse con- 
tendant. 

Calpurnius. 

Calpurnius siculus , Latinus poeta non vulga- 
ris , Nemesiano poetae aequalis , cui etiam Buco- 
licon suum inscripsit. Ejus carmina Latina admo- 
dum sunt, et eleganti facilitate composita; quo- 
rum propterea lectio non nisi utilis litterarum 
studiosis esse potest. 

Aurelius, 

Victor Aurelius, Afer creditus, sub Constanti- 
no Imp. floruit, hoc est medio saeculo Christi IV. 
ignobili loco, tenuique patre ortus, sed propter 
virtutem ad amplissimos honores promotus. Ei 
tribuuntur libelli de origine gentis Romanae, de 
Viris illustribus , et de ritiis Caesarum ab Augu- 
sto usque ad decimum Consulatum Constantii ; in 
quibus apparet stylus, ut illa aetate, satis niti- 
dus, et elegans, et ab Africanorum salebris om- 
nino remotus. 

linctnnttiia, 

Lactantius quibusdam Afer patria, aliis Ita- 
lus fuisse videtur. Ex Pagano Christianus factus 
Rhetoricam aliquamdiu docuit: deinde ad scriben- 
dum se contulit, pluraque emisit, quorum adhuc 
extant multa. Floruit circa initium saeculi Christi 
IV 7 . Omnium sui temporis, cunctorumque Chri- 
stianorum scriptorum eloquentissimus habitus est, 
et Arnobium, magistrum suum elegantia, suavitate, 
et puritate longe vicit, ita ut Christianus Cicero 
sit appellatus. De illo scripsit Hieronymus : La- 
ctantius quidam fluvius eloquentiae Tullianae , 
ut inani tam nostra affirmare potuisset , quam fa- 
cile aliena destruxit! 

Prudentius, 

Prudentius Hispanus, Christianorum poeta- 
rum elegantissimus, floruit post medium Christi 
saeculi IV. Multa pie scripsit, ac religiose, poe- 
tico spiritu, uberi vena, stylo delectabili; Lati- 
nitate tamen, ut sua tempora ferebant, minus 
castigata, et legibus carminis saepe violatis : sed 
non ob id legi indignus. 

Ambrosius. 

S. Ambrosius Archiepiscopus Mediolanensis 
excellentis ingenii vir, floruit saeculo Christi IV 
scripsitque quamplurima ad religionem illustran- 
dam, moresque recte instituendos summa gravi- 
tate, et eloquentia singulari. Quamquam vero in 
iis multa sint, ut illis temporibus, barbariem^ sa- 


105 


pientia, inest tamen ubique nitor Latinus quidam, 
et majestas sermonis , sparsis identidem solidae, 
et priscae eruditionis luminibus, quae satis osten- 
dunt doctissimum scriptorem in veterum Latino- 
rum lectione diu, multumque fuisse versatum. 

Observatio. 

In hac aetate supra caeteros eminent Justinus, 
Terentianus , Victor , Lactantius , Cyprianus , 
Claudianus. 

Scriptores aetatis ferreae. 

Augustinas. 

L. Augustinus scriptor fuit sanctissimus , et 
eloquentissimus, strenuus fidei propugnator, eru- 
ditione mirabilis. 

Hieronymus, 

S. Hieronymus, Ecclesiae doctor, qui non so- 
lum eximia scripturarum peritia fuit, sed etiam 
Latinitatis, humaniorumque litterarum studiosis- 
simus; scripsitque multa, ut ea tempora ferebant 
(floruit enim saeculo Christi IV.), eleganter, eru- 
dite, et latine. 

Sulpitlus. 

Sulpitius Severus , Niobrix Gallus, aequalis 
S. Hieronymi scripsit eleganti, et terso stylo 
ut illis temporibus , vitam B. Martini , et duos 
praeterea sacrae historiae libros. Hunc Jos. Sca, 

lig. Ecclesiasticorum scriptorum purissimum me- 
rito appellat. 

Macrobius, 

Macrobius vir Consularis, et illustris vixit 
exeunte saeculo Christi IV. scripsitque commen- 
taria in Ciceronem de somnio Scipionis, et Sa- 
turnaliorum libros septem , in quibus ab A. Gel- 
lio multa descripsit, adeo ut ejus fur, et simia 
dictus sit. Quamquam ultro ipse fatetur, se res 
ipsis verbis, quibus ab ipsis auctoribus enarratae 
sunt, explicasse. 

Orosluo. 

Paulus Orosius, Presbiter Hispanus floruit in 
fine saeculi IV. et initio V. scripsitque hortatu 8. 
Augustini historiam libris septem, quibus ab ipso 
mundi exordio ad sua usque tempora miserias 
hominum paucis dumtaxat , iisdem</ue breviter 
delibatis complexus est, stylo, ut ea tempora fe- 
rebant, non plane inculto, et a Latinae linguae 
nitore valde non abhorrente. 

Sidonius. 

Sidonius Apollinaris Gallus , patria Lugdu- 
nensis Avverniae Episcopus, floruit saeculo Chri- 
sti V. scripsitque epistolarum libros aliquot, et 
carmina, quae omnia extant, stylo non illo qui- 
dem inerudito , sed duriusculo , praesertim in 
epistolis, in quibus multa invenies verba nullo 
modo imitanda. Ille tamen, ut ejus temporis ratio 
studiorum erat, maximas laudes consecutus est, 

statua etiam Apollinari laurea, Romae in loro 
Trajani collocata ob Poesim ab Anthemio Augu- 
sto donatus. 

Arator. 

Arator poeta Christianus fuit, Romanus sub- 
diaconus , qui acta Apostolorum exametro carmi- 
' ne conscripsit. Floruit saeculo Christi sexto, usus- 
que est stylo carminis pro illa aetate non sper- 
nendo. 

Boethius. 

Sererinus Boethius patria Romanus Christia- 
nus floruit initio saeculi VI. Ticinum in exilium 
pulsus est a Theodorico Gothorum Rege (ob sus- 
picionem de mutando Reipublicae statu) in car- 
cerem conjectus , atque post sex circitSr menses 
ejusdem Regis jussu interfectus. Vir fuit in omni- 
bus fere disciplinis eruditus, scripsitque multa, 
quorum pleraque adhuc extant: inter quae prae- 
cipue laudantur libri 5. de consolatione philoso- 
phiae, quos in carcere confecit, partim soluta, 
partim ligata oratione, tanta doctrina, et elegan- 
tia Latini sermonis, quantam vix aetas illa ad 
barbariem inclinata capere potuisse videtur. 

Caisiodorna. 

M. Aurelius Cassiodorus ingenio et eruditio- 
ne clarus , vixit medio saeculo Christi VI. Ejus 
opera quae magna ex parte supersunt, ut doctri- 
na abundant , ita corruptam eorum temporum la- 
tinitatem, quibus vixit, ubique referunt. 


\ 

PriaelAnuH. 

Priscianus Grammaticus Caesariensis tempo- 
ribus Justiniani Imp. floruit, scripsitque de arte 
Grammatica libros XVIII. et quaedam alia dictio- 
ne incompta, et barbarie inquinata. 

Honoratus. 

Serritu Honoratus , Grammaticus praestans, 
quem Macrobius in Saturnalibus suis loquentem 
inducit, litteratorum omnium longe maximum 
vocans, Virgilii opera perpetuis adnotationibus 
illustravit. Vixit sub Valentiniano Imperatore. 

Paulus. 

Paulus cognomento Diaconus Longobardus 
vixit saeculo Christi VIII. Scripsit historiam gen- 
tis suae , et alia multa , sed barbare omnia. 

Observatio. 

, . t 

In hac aetate eminent Hieronymus, Sulpicius, 
Sidonius, Boethius. 



Coucluslo 


Hi , si non omnes , plerique certe sunt • IV. 
aetatum Latinae linguae scriptores. Quidam incer- 
tae sunt aetatis: eorumque aliquis, si ratio sty- 
li habeatur, quocumque tandem tempore vixerit, 
in superioribus aetatibus cum dignitate stare po- 
test: aliquis vero, tametsi ad ferream non perti- 
neat aetatem, infra luteos detrudendus videtur; 
sunt etiam aliquot, quos libenter omisissem, ni- 
si eos in optimis Lexicis admissos , receptosque 
vidissem. Praeterea inali etiam scriptores in ado- 
lescentium manus incidere possunt; quapropter 
juvat, ne eorundem vitia ignorent, qui Latinitate 
jacente floruerunt. Ex iis igitur, quos supra cae- 
teros aetatis suae eminere diximus, et verborum 
sumenda copia est, et varietas figurarum, et 
componendi ratio, tum ad exemplum virtutum om- 
nium mens dirigenda. Neque enim dubitari po- 
test, quin artis pars magna contineatur imitatione. 
Nam ut invenire primum fuit, estque praecipuum; 
sic ea , quae bene inventa sunt , utile sequi. Om- 
nis vitae ratio sic constat, ut quae probamus in 
aliis , facere ipsi velimus : omnisque disciplinae 
initia ad propositum sibi praescriptum formari 
videmus. Et hercle uecesse est aut similes, aut 
dissimiles bonis simus. Similem raro natura prae 
stat, frequenter imitatio. 

Non illud vero statirn legenti persuasum sil, 
omnia, quae magni auctores dixerunt, utique es- 
se perfecta. Nam et labuntur aliquando, et oneri 
cedunt, et indulgent ingeniorum suorum volupta- 
ti, nec semper intendunt animum, et nonnunquam 
defatigantur ; cum Ciceroni dormitare interim De- 
mosthenes, Horatio etiam Homerus ipse videa- 
tur. Summi enim sunt, homines tamen: accidit- 
que iis, qui, quidquid apud illos reperiunt, dicen- 
di legem putant ,ut deteriora imitentur, (id enim 
est facilius) ac se abunde similes putent, si vitia 
magnorum consequantur. Sapiens igitur sit imi- 
tatio 5 et quae in singulis maxime excellunt, ea 
diligentissime persequamur. 

Denique observandum est, ne sola contenti 
simus imitatione. An non turpe illud esset nos 
contentos esse id assequi, quod imitemur, cum 
nihil sola crescat imitatione? Quid futurum erat, 
si nemo plus effecisset eo, quem sequebatur? Ni- 
hil in poetis supra Livium Andronicum , nihil in 
historicis supra Pontilicum annales haberemus: 
ratibus adhuc navigaremus; non esset pictura, 
nisi quae lineas modo extremas umbrae, quam 
corpora in sole fecissent, circumscriberet: uno 
verbo, oinnes omnieo artes, ac scientiae pene in 
ipsa pueritia tabescendo consenuissent. Quare 
nos ipsos contemplemur attente, excutiamus in- 
genium, scintillas excitemus, quae si latebunt 
accendantur continuo necesse est, ac detegantur. 
Si quis enim, quod magni ingenii est atque elati. 

ex illis imitationis angustiis in apertam velati 
campum prosiliet, quam nova, quam pulchra, 
afferet, quam admirabilia, ex omnibus tamen ex- 
cellentium scriptorum formis expressa! Sed haec 
aggredienti tam magna, ac difficilia illud maximo 
documento fuerit praestantissima quaeque Roma- 
norum scriptorum opera ante oculos ponere, et 
quantum, et unde profecerint, intueri; deinde 
quod in quoque optimum est, si possit, suum fa- 
cere oportebit. 

